**የከተማ ልማታዊ ሴፍቲ ኔት ፕሮግራም**

**የህፃናት እንክብካቤ ማዕከላት መመሪያ**

**መጽሐፍ አንድ**

**የህፃናት እንክብካቤ ማዕከላትን** **በከተማ ልማታዊ ሴፍቲኔት ፕሮግራም በከተሞች ውስጥ መመስረት**

**የፌደራል የስራ እድል ፈጠራና የምግብ ዋስትና ኤጀንሲ እና ሰራተኛ እና ማህበራዊ ሚኒስትር ከዩኒሴፍ ጋራ በመተባበር**

በዳንኤል ሀይሉ የተዘጋጀ

ኢሜይል፡ danihailu@gmail.com

ስልክ ቁጥር፡ +251912723721

**አዲሰ አበባ**

**ህዳር 2013**

[መግቢያ 3](#_Toc53739563)

[ምዕራፍ አንድ፤ ማቀድ ፣ ሃብት ማሰባሰብ እና መከታተል 4](#_Toc53739564)

[**1.1.** **የህፃናት ማቆያ ማዕከል አማራጮች** 4](#_Toc53739565)

[**1.2.** **ከሁለቱ የህፃናት ማቆያ አማራጮች መካከል የመምረጫ አካሄዶች** 4](#_Toc53739566)

[**1.3.** **እስትራቴጂክና ዓመታዊ እቅድ ማዘጋጀት** 5](#_Toc53739567)

[**1.4.** **ግብዓቶችን ማሰባሰብ** 6](#_Toc53739568)

[**1.5.** **አፈጻጸምን መከታተልና ከተሞክሮ መማርን ማስተባበር** 7](#_Toc53739569)

[ምዕራፍ ሁለት፤ አደረጃጀት 8](#_Toc53739570)

[**2.1.** **ተቋማዊ መዋቅር** 8](#_Toc53739571)

[**2.2.** **ኃላፊነቶችና ተግባራት** 8](#_Toc53739572)

[ምዕራፍ ሶስት፤ የህፃናት ክብካቤ ማዕከል ሰራተኞች 13](#_Toc53739573)

[**3.1.** **የሰራተኞች ስብጥር** 13](#_Toc53739574)

[**3.2.** **የሰራተኞች ምልመላና ማበረታቻ** 13](#_Toc53739575)

[**3.3.** **ስልጠና** 14](#_Toc53739576)

[**3.4.** **በስራ ላይ ድጋፍና ክትትል** 14](#_Toc53739577)

[ምዕራፍ አራት፤ መጠለያዎችና በውስጡ ያሉ ቁሳቁሶች 15](#_Toc53739578)

[**4.1.** **ማዕከሉ የሚመሰረትበት ቦታ** 15](#_Toc53739579)

[**4.2.** **ከመጠለያ ውጭ የሚመደብ የመጫወቻ ቦታ** 15](#_Toc53739580)

[**4.3.** **መጠለያ** 16](#_Toc53739581)

[**4.4.** **የመጠለያ ውስጥ ቦታ አጠቃቀምና አያያዝ** 17](#_Toc53739582)

[**4.5.** **ውሃ መፀዳጃና ንፅህና መጠበቂያ መገልገያዎች** 17](#_Toc53739583)

[**4.6.** **የማዕከሉ ቁሳቁስና እቃዎች** 18](#_Toc53739584)

[**4.7.** **መጫወቻዎችና ሌሎች ቅድመ መደበኛ ትምህርት ቁሳቁስ** 19](#_Toc53739585)

[አባሪዎች 21](#_Toc53739586)

[**1.** **የሁለቱ አማራጭ ክብካቤ ማዕከላት ባህሪያት** 21](#_Toc53739587)

[**2.** **ማዕከላት ሊኖራቸው የሚችሉ ጠቀሜታዎችንና ተግዳሮቶችን መገምገሚያ መመዘኛዎች** 22](#_Toc53739588)

[**3.** **የማዕከላት ሰራተኞች የስራ ዝርዝር አና መምረጫ መመዘኛ** 23](#_Toc53739589)

# መግቢያ

ይህ መመሪያ የከተማ ልማታዊ ሴፍቲኔት ፕሮግራም (የከ/ል/ሴ/ኔ/ፕ) ስር የህፃናት እንክብካቤ ማዕከላትን በመመስረትና በቀጣይነት አገልግሎት እንዲሰጡ የማስቻል አላማን በማሳካቱ ስራ ውስጥ ባለድርሻ የሆኑ አካላትን አስተወጾ ለመምራትና መልክ ለማስያዝ የተዘጋጀ ነው፡፡ መመሪያው በሁለት ቅድመ ጥናቶች ላይ የተመሰረተ ነው፡፡ በመጀመሪያ በሀገር ውስጥ በውጭ ሀገር ለመደበኛ ትምህርት ያልደረሱ ህጻናትን እንክብካቤና እድገትን አስመልክቶ ያሉ ተሞክሮዎች ተቀሞረዋል፡፡ በተለይም እንደዚህ አይነት አገልግሎቶች በኢትዮጲያና በሌሎች ሀገሮችና የልማታዊ ሴፍቲኔት ፕሮግራሞች ውስጥ እንዴት እየተተገበሩ እንደሆነ የሚያመላክቱ ሰነዶች ተገምግመዋል፡፡ በመቀጠል በኢትዮጲያ የከ/ል/ሴ/ኔ/ፕ ስር የተመሰረቱ የህፃናት እንክብካቤ እንቅስቃሴዎችን ተሞክሮ ለመቀመር የዳሰሳ ጥናት ተደርጓል፡፡ ይህ መመሪያ የተዘጋጀው በእነዚህ ሁለት ጥናቶች በተገኙ ግብአቶች ላይ ተመርኩዞ ነው፡፡

መመሪያው የቀረበው በሁለት ክፍሎች ሲሆን፡ ይህሞ ክፍል አንድ ሲሆን በፌደራል፣ ክልል፣ ከተማ አና ወረዳ ደረጃ የሚገኙ ውሳኔ ሰጪዎች ማዕከላትን በከ/ል/ሴ/ኔ/ፕ ወረዳዎች/ቀበሌዎች ውስጥ ለመመስረት የሚያደርጉትን ጥረት ቅረጽ ለማስያዝ የታለመ ነው። የመመሪያው ክፍል ሁለት ደግሞ በአካባቢ ደረጃ ያሉ አስፈጻሚዎች የማዕከላቱ የአለት ከአለት አስተዳደር አና እንቅስቃሴዎችን በመትግበሩ ሂደት ልያክብሯውቸው የሚገቡ ዘቅተኛ መመዝናዎች ላይ ያተኩራል። በተጨማሪም ውሳኔ ሰጪዎች ማከላትን ለመገምገም የሚያስችሏቸው ዝቅተኛ መለኪያዎችን ይመሰርታል፣ ጥራታቸውንም ለማሻሻል ሊወስዷቸው የሚችሏቸውን ውሳኔዎች ያመላክታል።

ሁለቱ ክፍሎች አያንዳንዳቸው አራት ምእራፎች አሏቸው። አያንዳንዱ ምእራፍ የሚጀምረው የክፍሉን መሰረታዊ ጭብጥ በአጭሩ በሚያስረዳ የመርህ አንቀፅ ነው፡፡ እነዚህ የመግቢያ አንቀጾች የህጻናት እንክብካቤና እና እድገትን አስመልክቶ ሳይንስ የደረሰባቸውን የቅርብ ግኝቶች እና የህጻናት ክብካቤ ማዕከላትን በማቋቋም እና በመምራት የዳበሩ የሀገር ውስጥ እና አለም አቀፍ መልካም ተሞክሮዎች ላይ የተመስረቱ ናቸው፡፡

ከመርህ አንቀፁ ቀጥሎ በክፍሉ ጭብጥ ጋር የተያያዙ ዝርዝር መመሪያዎች ተዘርዝረዋል፡፡ እነዚህ መመሪያዎች ሲዘጋጁ በተቻለ መጠን የኢትዮጵያ ከተሞችን፤ በተለይም የከ/ል/ሴ/ኔ/ፕ ተጠቃሚዎች ተጨባጭ ሁኔታዎችን ግምት ውስጥ ለማስገባት ተሞክሯል፡፡ ይሁንና በአካባቢ ደረጃ ያሉ ማህበራዊ፣ ኢኮኖሚያዊ እና ፖለቲካዊ ሁኔታዎችን በህፃናት ማዕከላት አመሰራረት እና አተገባበር ውስጥ የማካተቱ ስራ በሂደት በሚገኙ ተሞክሮዎች ላይ በመመርኮዝ በቀጣይነት የሚተገበር መሆኑን ማስታወስ ያስፈልጋል፡፡ ይህንንም ለማድረግ፣ በከተማ፣ በወረዳ እና በአካባቢ ያሉ ባለድርሻ አካላት ቀጣይነት ያለው የማቀድ፣ የመተግበር እና የመማር እና ተሞክሮዎችን እና ግኝቶችን በሚቀጥሉት የማቀድ፣ የመተግበርና የማሰላሰል ዑደቶች ውስጥ ማስረጽ የሚያስችል ቀጣይነት ያለው የጋራ እንቅስቃሴ ውስጥ መግባት ይጠበቅባቸዋል፡፡

ይህ መመሪያ ውስጥ ከዚህ የሚከተሉት ማዕከላትን ለመመስረትና ለመተግበር አስፈላጊ የሆኑ ተጨማሪ ሰነዶች ተጠቅሰዋል፡፡

1. የኮሚኒዩኬሽን ስትራቴጂ
2. የተሞክሮን መቀመሪያና ጥራትን ማረጋገጥ ስርዓት
3. የማዕከላት የመረጃ ቋት
4. የአገልግሎት ትስስር መመስረቻ መመሪያ

# ምዕራፍ አንድ፤ ማቀድ ፣ ሃብት ማሰባሰብ እና መከታተል

**መርህ**፡- የህፃናት ማቆያ ማዕከሎች ቀጣይነት የሚኖራቸው የሚገኙበትን ከተማና አካባቢ ተጨባጭ ሁኔታ ያገናዘቡ ሲሆኑ ነው፡፡ ይህም እንዲሆን በቅድሚያ የየከተማው የከ/ል/ሴ/ኔ ምክር ቤት በከተማው የሚገኙ የሰው ሀይል፣ የቁሳቁስ፣ የማህበራዊና የፖለተካዊ ግብአቶችን መቃኘትና መቀመር ይገባዋል፡፡ ይህንንም ሲያደርጉ በተቻለ መጠን በከተማው የሚገኙ ባለድርሻ አካላትን ሁሉ ማሳተፍ ይገባቸዋል፡፡

## **የህፃናት ማቆያ ማዕከል አማራጮች**

የከተማ የስ/እ/ፈ/የም/ዋ ምክር ቤቶች ሁለት አይነት የህፃናት ማቆያ ማዕከል አማራጮች አሏቸው፡፡ እነዚህም ከዚህ ቀጥሎ በአጭሩ የተገለፁ ሲሆን የሁለቱ አማራጮች ዝርዝር ባህሪያት በሚቀጥሉት ክፍሎች ተብራርቷል፡፡

**አማራጭ አንድ፡-** የማህበረሰብ የልማት ስራ በሚካሄድባቸው ቦታዎች አካባቢ የሚመሰረቱ ተንቀሳቃሽ የህፃናት ማቆያ ማዕከሎች ናቸው፡፡ የህፃናት ተከባካቢዎች ከማህበረሰብ የልማት ስራ ተሳታፊዎች መካከል የሚመረጡ ወይንም ማበረታቻ ድጋፍ የሚሰጣቸው ከአካባቢው የሚመረጡ በጎ ፈቃደኞ የአካባቢው ነዋሪዎች ሊሆኑ ይችላሉ፡፡ የማዕከሎቹ ተገልጋዮች በአብዛኛው የከ/ል/ሴ/ኔ/ፕ የማህበረሰብ የልማት ስራ ተሳታፊዎች ልጆች ብቻ ይሆናሉ፡፡

**አማራጭ ሁለት፡-** በዝቅተኛ ወጪ የሚካሄድና አማካኝ ቦታ ላይ የሚመሰረት ቋሚ የህፃናት ማዕከላት ናቸው፡፡ የእነዚህ ማዕከላት ተገልጋዮች የከ/ል/ሴ/ኔ/ፕ ተገልጋይ ቤተሰቦች ሁሉ ውስጥ የሚገኙ ከ7 ዓመት በታች የሚገኙ ህፃናት ናቸው፡፡

## **ከሁለቱ የህፃናት ማቆያ አማራጮች መካከል የመምረጫ አካሄዶች**

የእያንዳንዱ ከተማ የስ/እ/ፈ/የም/ዋ ለከተማው ተስማሚ የሚሆነው የህፃናት ክብካቤ ማዕከል አማራጭ የመወሰን ኃላፊነት አለበት፡፡ ይህንንም ለማድረግ በመጀመሪያ በስሩ የህፃናት ክብካቤ ማዕከላት የቴክኒክ ኮሚቴ መመስረት ይገባዋል፡፡ የቴክኒክ ኮሚቴው በወረዳው የጤና ፣ ሰራተኛና የማህበራዊ፣የትምህርትና የሴቶችና ህጻናት እና የስ/እ/ፈ/የም/ዋ ጽ/ቤቶችን የተወከሉ ባለሙያዎችን ጨምሮ ሌሎችን መንግስታዊ ያልሆኑና ማህበረሰብ አቀፍ ተቋማትን ያካተተ ሊሆን ይገባዋል፡፡

የቴክኒክ ኮሚቴው ከዚህ የሚከተሉትን ተግባራት አከናውኖ ለከተማው የስ/እ/ፈ/የም/ዋ ምክር ቤት ሪፖርት ያደርጋል፡፡

1. ከላይ ከተጠቀሱት ሁለት አማራጮች የትኛው ለከተማው ማህበራዊ፣ ኢኮኖሚያዊና ፖለቲካዊ ሁኔታዎች ይበልጥ እንደሚስማማ ለማወቅ የቅኝት ጥናት የደርጋል፡፡ ይህንንም ሲያደርግ በከተማው የሚገኙ ባለድርሻ አካላት ተሳትፎ የረጋግጣል፡፡
2. በተደረገው የዳሰሳ ጥናት ግኝት ላይ ተመስርቶ የተሻለ ነው የሚለውን አማራጭ ለምክር ቤቱ ምክረ ሃሳብ የቀርባል፡፡
3. በግብረ ሀይሉ ትንታኔና ምክረ ሀሳብ ላይ ተመስርቶ ምክር ቤቱ የተሻለ የሚለውን አማራጭ ላይ ይወስናል፡፡

የተሻለውን አማራጭ ምክረ ሀሳብ ለመስጠት የቴክኒክ ኮሚቴው የሚከተለውን ሶስት ደረጃዎች ማለፍ አለበት፡፡

**መጀመሪያደረጃ፡ የ**ሁለቱ አማራጮችን ዝቅተኛ መመዘኛዎች በጥልቀት ማጥናት፡፡ እነዚህ መመዘኛዎች በዚህ መመሪያ በተካተቱ ቀጣይ ክፍሎች ውስጥ በዝርዝር ተብራርተዋል፡፡ አባሪ ‘ሀ’ ሁለቱ አማራጮችን ዋና ዋና ባህሪያትን በአጭሩ ይዘረዝራል፡፡

**ሁለተኛደረጃ፡** እያንዳንዱ አማራጭ በከተማው ቢተገበር ሊኖሩት የሚችሉትን ጥቅሞችን ሊገጥሙት የሚችሉትን ተግዳሮቶችን ትንታኔ የደርጋል፡፡ ግብረ ሀይሉ ይህንን ትንታኔ ሲያደርግ ከዚህ በሚከተሉት ጥያቄዎች ሊመራ ይችላል፡፡

1. እያንዳንዱ አማራጭ ያሉት ጠቀሜታዎች ምንድን ናቸው?
2. እያንዳንዱ አማራጭ በከተማው ብንተገብር የሚገጥሙን ተግዳሮቶች ምን ሊሆኑ ይችላሉ?
3. እያንዳንዱን አማራጭ ለመተግበር የሚያስፈልጉን ማህበራዊ፣ ኢኮኖሚያዊና ፖለቲካዊ ግብዓቶችን ምንድን ናቸው?
4. ያላቸውን ጥቅምና የሚገኘውን ተግዳሮቶች ስናወዳድር ከሁለቱ የትኛው ለከተማችን የተሻለ አማራጭ ነው? ከሆነ ለምን?

ለተጨማሪ የትንተና መመሪያ አባሪ ‘ለ’ ውስጥ የተዘረዘሩትን የሁለቱ አማራጮች ጠቀሜታዎችና ሊያስከትሉ የሚችሉትን ተግዳሮቶች የሚዘረዝረውን ሰንጠረዥ መመልከት ይቻላል፡፡

**ሶስተኛደረጃ፡** ከላይ በተጠቀሰው ትንታኔ ላይ ተመስርቶ ለከተማው የተሸለ የሚለውን አማራጭ ለምክር ቤቱ እንደ ምክረ-ሃሳብ መቅረብ፡፡

## **ስትራቴጂክና ዓመታዊ እቅድ ማዘጋጀት**

የከተማ የስ/እ/ፈ/የም/ዋ ምክር ቤት ለከተማው ተጨባጭ ሁኔታ ተስማሚ የሚለው አማራጭ ላይ ውሳኔ ከደረሰ በኋላ ከዚህ የሚከተለውን ማድረግ ወይም ግምት ውስጥ ማስገባት ይኖርበታል፡፡

1. የከተማ የከ/ል/ሴ/ኔ ፕሮጀክት አጠቃላይ እቅድ ላይ በመመርኮዝና የፕሮጀክቱን ማቀጃ ፎርማትንና ስርዓትን በመከተል የህፃናት ክብካቤ ማዕከላት የማልማት ስትራተጂካዊ እቅዶችን መንደፍ አለበት፡፡ እቅዱ በተወሰነ የጊዜ ገደብ በከተማው ለመመስረት የሚቻለው ማዕከላትን ቁጥርና ለዚህም የሚያስፈልጉ ግብዓቶችን እስከ ምንጫቸው ማሳየት አለበት፡፡ የፌደራልና የክልል የስ/እ/ፈ/የም/ዋ ምክር ቤቶች የየከተሞቹ ምክር ቤቶች የሚያስቀምጡትን ግቦችን ለመደገፍ የሚያስችሉ እስትራቴጂካዊና ዓመታዊ እቅዶችን ማውጣት አለባቸው፡፡
2. ከዚህ በተጨማሪ ምክር ቤቶች በስትራቴጂካዊ እቅድ የተካተቱ ግቦች የተወሰኑትን በየዓመቱ ለማሳካት የሚያስችሉ ዓመታዊ እቅዶችን ማውጣት አለባቸው፡፡
3. ስትራቴጂካዊ ይሁን ዓመታዊ እቅዶች ያለሙዋቸውን ግቦች ለማሳካት የሚያስፈልጋቸው የበጀትና ሌሎች ግብአቶችን እስከ ምንጫቸው ማካተት ይኖርባቸዋል፡፡ በጀታቸውን ሲያዘጋጁ በተቻለ መጠን የፕሮጀክቱ የበጀት ማዘጋጃ ፎርም እንዲጠቀሙ ይመከራል፡፡
4. እቅዶችን በሚያዘጋጁ ጊዜ በተቻለ መጠን ባለድርሻ የሆኑ አካላትን በሙሉ ለማሳተፍና እቅዶችን ለማስፈጸም የድርሻቸውን እንዲወጡ ሊያዘጋጇቸው ይገባል፡፡
5. ሁለቱ እቅዶች አጠቃላይ የየከ/ል/ሴ/ኔ ፕሮጀክት ማስፈጸሚያ እቅድ አካል ተደርገው ሊታሰቡ ይገባል፡፡ በሌላ አነጋገር የፕሮጀክቱ የማስፈጸሚያ እቅድ ፎርማትና ስርዓት ጋር መስማማት ይኖርባቸዋል፡፡

## **ግብዓቶችን ማሰባሰብ**

ስትራቴጂካዊ እና ዓመታዊ እቅዶችን ለመፈጸም ቁሳዊና ቁሳዊ ያልሆኑ ግብዓቶች ማሰባሰብ ያስፈልጋል፡፡ ለማዕከላቱ እጅግ አስፈላጊ የሆኑ ግብአቶች ለማቅረብ ምክር ቤቱ ሁለት መንገዶችን ሊጠቀሙ ይችላሉ፡፡ አንደኛው የወጪ መቀነሻ አማራጮችን መጠቀም ሲሆን ሌላው ደግሞ አስፈላጊ የሆኑ ግብአቶችን የተለያዩ ባለድርሻ አካላት እንዲሸፍኑ ማከፋፈል ነው፡፡

ከዚህ በታች ባለው በሰንጠረዥ ሀ ወጪን ለመቀነስ የሚያስችሉ መንገዶችን፤ በሰንጠረዥ ለ ደግሞ ግብአቶችን ለተለያዩ የባለድርሻ አካላት ማከፋፈያ ምክረ ሀሳቦች ተሰብሰዋል፡፡

**ሀ. ወጪ የመቀነሻ መንገዶችን ምክረ ሀሳብ**

|  |  |  |
| --- | --- | --- |
| **ተ.ቁ** | **ባለድርሻ አካላት** | **ወጪ ቀናሽ መንገዶች** |
| 1 | ተገልጋዮች | ወጪ መጋራት |
| 2 | የማህበረሰቡ የእድሮች ሰብሳቢ ማዕከላት አጋዥ ኮሚቴ | * በማህበረሰብ ውስጥ የሚገኙ ግብአቶችን ማሰባሰብ፡፡ ይህም ከእድርና የሃይማኖት ተቋማትና የነጋዴዎች ማህበረሰብን የሚገኙ መዋጮዎችን ያካትታል፡፡ * የሸማቾች ህብረት ለማዕከሉ የሚያስፈልጉ ግብአቶች ያለትርፍ እንዲሸጡ መጠየቅ |
| 3 | የወረዳ/ቀበሌ የል/ሴ/ኔ/ፕ/ጽ/ቤት | * የፕሮጀክቱ እንደማህበረሰብ ስራ ተጠቃሚዎች የሚችሉትን አገልግሎቶች ለማዕከላቱ እንዲሰጡ መመደብና አገልግሎቶችን እንደማህበረሰብ ስራ መቁጠር |
| 4 | አግባብነት ያላቸው የወረዳ/ቀበሌ የመንግስት አስፈጻሚ በስራቸው የሚገኙ እንደ የትምህርት፣ የጤና፣ ሰራተኛና ማህበራዊና ሴቶችና ህጻናት ጽ/ቤቶች | * ከሃለፊነታቸው ጋር አግባብነት ያለው አገልግሎት የሚሰጡ እንደ የጤና ኤክስቴንሽን ሰራተኛ፣የማህበራዊ ሰራተኛ፣ የቅድመ-መደበኛ ትምህርት ባለሙያና የህጻናት ጥበቃ ለማዕከሉ በቋሚነት መመደብ፡፡ |
| 5 | የከተማ ማዘጋጃ ቤቶችና የል/ሴ/ኔ/ፕ ኮሚቴዎች | * ማዕከላቱን ብቻ የሚገለገሉበት ቦታ ወይም ለአገልግሎታቸው አመቺ የሆኑ ቤቶች መስጠት * ለማዕከላቱ የሚያስፈልጉ የበጀት ድጎማ ከመዘጋጃ ቤቱ እና የግሉ ሴክተር እና የነጋዴው ማህበረሰብ ጨምሮ ከሌሎች ባለድርሻ አካላት በቋሚነት መሰብሰብ |

**ለ. ግብአቶችን የማሰባሰብ ኃላፊነትን ለተለያዩ ባለድርሻ አካላት የማከፋፈያ መንገዶችን ምክረ ሀሳብ**

|  |  |  |
| --- | --- | --- |
| **ተ.ቁ** | **ምንጭ** | **አላማ** |
|  | 1. ካፒታል |  |
| የገንዘብ | * በማዘጋጃ ቤት፣ የከተማ በከ/ል/ሴ/ኔ/ፕ በነጋዴው ማህበረሰብ፣ የግሉ ሴክተር እና የልማት አጋሮች ለአንድ ጊዜ የሚሰጥ ድጋፍ | * የግንባታ ቁሳቁስ ግዢና ለባለሙያ ክፍያ * ለማዕከሉ የመገልገያ ቁሳቁስ መግዣ፣ ይህም እንደ ወንበር፣ ጠረጴዝ፣ መደርደሪያ የመሳሰሉትን ያጠቃልላል፡፡ * ካስፈለገ ተንቀሳቃሽ ያልሆኑ የህፃናት መጫዎቻዎችን መግዣ |
| በአይነት | * የማዘጋጃ ቤት | * ለማዕከሉ ግንባታ መሬት ወይም ተስማሚ የሆነ የተገነቡ ንብረቶች |
| * የከተማ ል/ሴ/ኔት/ፕ | * የማህበረሰብ ስራ ጉልበት ማቅረብ |
|  | 1. ስራ ማስኬጃ |  |
| የገንዘብ | * ማህበረሰብ አቀፍ ተቋማት፣ በማዘጋጃ ቤትና በከተማ ል/ሴ/ኔት/ፕ የሚደረጉ ቋሚ ድጎማዎች * በተገልጋይ ቤተሰቦች የሚደረጉ አነስተኛ ክፍያዎች * በንግዱ ማህበረሰብ፣ መንግስታዊ ባልሆኑ ድርጅቶች እና ዓለም አቀፍ የልማት አጋሮች የሚደረጉ ድጋፎች | * ለተከባካቢዎችና አስተባባሪዎች ስልጠናና ማበረታቻ ክፍያ * የመብራት፣ ውሃ እና ሌሎች ስራ ማስኬጃ ወጪዎች * ለጥገና * የመጫወቻ ቁሳቁሶችን በአካባቢ ከሚገኙ ነገሮች ለመስራት ለማዘጋጃ ወርክሾፕ |
| በአይነት | * ማዘጋጃ ቤት | * ቋሚ ክትትል፣ አመራርና ድጋፍ |
| * የከተማ ል/ሴ/ኔት/ጽ/ቤት | ለጽዳት፣ ጥበቃና አነስተኛነት የሚያስፈልግ ጉልበት ከማህበረሰብ ስራ ተሳታፊዎች መመደብ |
| የአስፈጻሚ ጽ/ቤቶች   * የትምህርት ጽ/ቤቶች * የሴቶችና ህፃናት ጽ/ቤቶች * የጤና ጽ/ቤቶች * የሰራተኛ ማህበራዊ ጉዳይ ጽ/ቤት | ከኃላፊነታቸው ጋር አግባብነት ያለው ሙያዊ እገዛ ቀጣይነት ባለዉ መንገድ መስጠት |
| አለማቀፉ ማህበረሰብ | የቴክኒክ ድጋፍ መስጠት |

## **አፈጻጸምን መከታተልና ከተሞክሮ መማርን ማስተባበር**

በተለያዩ እርከኖች ላይ የሚገኙ ምክር ቤቶች ዓመታዊ እቅዶቻቸውን አፈጻጸም መከታተልና እቅዶችን በማስፈጸም ከሚገኙ ተሞክሮዎች ለመማር የሚያስችል አሰራር መዘርጋት ይኖርባቸዋል፡፡ ይህም ስርዓት ተሞክሮን መቀመሪያና ጥራትን የማረጋገጥ ስርዓት መዘርጊያ መመሪያን በመከተል መዘርጋት አለበት፡፡ ከዚህ በታች የሚገኘው ሰንጠረዥ የዚህ ስርዓት ከሚያካትታቸው በተለያዩ እርከኖች መደረግ ከሚገባቸው አንኳር እንቅስቃሴዎች መካከል ዋነኞቹ ናቸው፡፡

|  |  |  |  |
| --- | --- | --- | --- |
| **እርከን** | **መድረክ እና ተሳታፊዎቹ** | **የጊዜ ሰሌዳ** | **አስተባባሪ** |
| ማህበረሰብ | የወረዳው/የቀበሌው የማዕከላት አስተባባሪ፣ የማዕከሉ ሃላፊ፣ የማዕከሉ የህፃናት ክብካቤ ሰራኞች፣ የማህበረሰቡ የማዕከል አጋዥ ኮሚቴ | ወርሀዊ | የወረዳው/የቀበሌው የማዕከላት አስተባባሪ |
| ወረዳ | የወረዳው/የቀበሌው የማዕከላት አስተባባሪ፣ የማዕከሉ ሃላፊና አግባብነት ካላቸው የወረዳው/የቀበሌው አስፈጻሚ ጽ/ቤቶች ማዕከሉን እንዲያግዙ የሚመደቡ ባለሙያዎች እና የአካባቢ አጋዥ ኮሚቴ ሊቀ መንበር | በሩብ ዓመት | የወረዳው/የቀበሌው ማኔጀር (የወረዳው/የቀበሌው የስ/እ/ፈ/የም/ዋ ሊቀ መንበር) |
| ከተማና ወረዳ | የወረዳው/የቀበሌው ማዕከላት አስተባባሪዎች፣ የማዕከሉ ሃላፊና አግባብነት ካላቸው የወረዳው/የቀበሌው አስፈጻሚ ጽ/ቤቶች ማዕከሉን እንዲያግዙ የሚመደቡ ባለሙያዎች እና የአካባቢ አጋዥ ኮሚቴ ሊቀ መናብርት መካከል በአፈጻጸማቸው ሁለት የላቁ፣ ሁለት መካከለኛ፣ ሁለት ዝቅተኛ አፈጻጸም ያላቸው | ዓመታዊ | የከተማው ከንቲባ (የከተማውየስ/እ/ፈ/የም/ዋ ምክር ቤት ሊቀ መንበር) |
| ፌደራል | የእቅድ አፈጻጸም እና ውጤት ጥናቶች የግምገማ |  | የፌደራል የከተማ የስ/እ/ፈ/የም/ዋ ምክር ቤት ሊቀ መንበር |

# 

# ምዕራፍ ሁለት፤ አደረጃጀት

**መርህ**፡- የህፃናት ክብካቤ ማዕከላት የተለየ ተቋማዊ መዋቅር አይኖራቸውም፡፡ ይልቁንም ሃላፊነትቶቻቸው እና ተግባራት ባለው የከተማ ልማታዊ ሴፍቲ ኔት ፕሮግራም አደረጃጀት አማካኝነት እንዲፈጸም ይጠበቃል፡፡ ይህ የተደረገበት ምክንያት በስራ እድል ፈጠራ የምግብ ዋስትና ቢሮ አስተባባሪነት ማዕከላቱ የሚመሰረቱባቸው ማህበረሰቦችን ተሳትፎና የማዘጋጃ ቤቶችን የባለቤትነት ስሜት ለማበረታታት ነው፡፡ ከወረዳ በታች ያሉ የከ/ል/ሴ/ኔ/ፕ ተጠቃሚ ማህበረሰቦች ከዛም አልፎ ተጠቃሚ የሆኑ ቤተሰቦችን በተለይ በማዕከላቱ አስተዳደርና አሰራር ላይ ንቁ ተሳትፎ እንዲያደርጉ ይረዳል ተብሎ ይታመናል፡፡

## **ተቋማዊ አደረጃጀት**

## **ኃላፊነቶች እና ተግባራት**

1. **የፌደራል የስራ እድል ፈጠራና የምግብ ዋስትና (የከ/ስ/እ/ፈ/የም/ዋ) ምክር ቤት**

ሀ. የፌደራል የከ/ስ/አ/ፈ/የም/ዋስ አደረጃጀት የል/ሴ/ኔ ፕሮግራም ከፍተኛው የሃላፊነት እርከን ነው፡፡ በመሆኑ የህጻናት ክብካቤ ማዕከላትን በብሄራዊ ደረጃ አመሰራረት አጠቃላይ አቅጣጫ ይቀይሳል፣ አፈጻጸሙን ይመራል፣ ማዕከላቱን ተደራሽ ለማድረግ እንዲችሉ ለክልልና የከተማ ምክር ቤቶች ድጋፍ ይሰጣል፡፡ የፌደራሉ ምክር ቤት ከዚህ የሚከተሉት ዝርዝር ኃላፊነቶችና ተግባራት አሉት፡-

1. የህፃናት ክብካቤ ማዕከላትን ከ/ል/ሴ/ኔ/ፕ ባለበት አካባቢ ለመመስረት ያለመ የህፃናት ክብካቤ ማዕከላት ልማት ፕሮጀክት ይነድፋል፡፡
2. የህፃናት ክብካቤ ማዕከላት ልማት ፕሮጀክትን ለማስፈጸም በየፌዴራል ደረጃ የሚገኙ ባለድርሻ አካላት ንቅናቄ መፍጠርን አላማው የደረገ የኮሚዩኒኬሽን እስትራተጂ መዘጋጀትና መተግበር፡፡
3. በከ/ል/ሴ/ኔ/ፕ ተጠቃሚ ቤተሰቦች ውስጥ ላሉ ልጆች የተቀናጀ አገልግሎት መስጠትን አላማው ያደረገ ህጻናት ተኮር አገልግሎት ሰጪ ድርጅቶች ትስስር (referral network) መመስረቻና ማስተዳደሪያ መመሪያ ማዘጋጀት፡፡
4. የክልል የስ/እ/ፈ/የም/ዋስ ምክር ቤቶች ማዕከላትን ለመመስረት በከተሞቻቸው ያሉ እድሎችን፣ ሊያጋጥሟቸው የሚችሉ ተግዳሮቶችን ለመለየት የሚያስችሉ ጥናቶችና የክልላቸው የማዕከላት ልማት መርሃ ግብር ለመንደፍ በሚያደርጉት ጥረት የክትትል፣ የቴክኒክና ሲገኝም የበጀት ድጋፍ ያደርጋል፡፡
5. ከፌደራል መንግስትና ከአለም አቀፍ የልማት አጋሮች ማዕከላትን ለማዕከላት የሚውል የቴክኒክና የገንዘብ ድጋፍ ያሰባስባል፡፡
6. በሁሉም ክልሎች የሚተገበሩ መደበኛ የማዕከላቱ የመረጃ ቋትና የክትትልና ግምገማ ማእቀፍ አደራጅቶ ይተገብራል፡፡

ለ. ምክር ቤቱ በስሩ የቴክኒክ እገዛ የሚሰጡት የህፃናት ክብካቤ ማዕከላት የቴክኒክ ኮሚቴ እና/ ወይም አሰተባባሪ መሰየም ይችላል፡፡ አግባብነት ያላቸው ሚኒስቴር መ/ቤቶች ባለሙያዎች በኮሚቴው ውስጥ በአባልነት ይካትተላሉ፡፡ የትምህርት ሚኒስቴርና የስ/እ/ፈ/የም/ዋስትና ኮሚቴውን በአጋርነት በሊቀመንበርነት ይመሩታል፡፡

1. **የክልል የስ/እ/ፈ/የም/ዋ/ ምክር ቤት**

ሀ. እያንዳንዱ በክልሉ ፕሬዝዳንት የሚመራው የክልል የስ/እ/ፈ/የም/ዋ/ ምክር ቤት ማዕከላቱ በክልሉ ከተሞች እንዲበራከቱ አጠቃላይ አመራር የመስጠት ኃላፊነት አለበት፡፡ የክልሉ ምክር ቤቶች ተጠሪነታቸው ለፌደራሉ ምክር ቤት ሆኖ የሚከተሉት ኃላፊነትና ተግባራት ይኖሩታል፡፡

1. በክልላቸው ያሉ እድሎችን፣ ሊያጋጥሟቸው የሚችሉ ተግዳሮቶችን ለመለየት የሚያስችሉ የዳሰሳ ጥናት የደርጋሉ፣
2. የክልልሉ የልማታዊ ሴፊቲ ኔት ፕሮግራም አካል የሆነና የክልላቸውን ተጨባጭ ሁኔታ የገናዘበ የህፃናት ክብካቤ ማዕከላት ልማት ፕሮገራምን ማስፈፀሚያ መርሃ ግብር የነድፋሉ፣
3. የህፃናት ክብካቤ ማዕከላት ልማት መርሃ ግብር ለማስፈጸም በክልል ደረጃ የሚገኙ ባለድርሻ አካላት ንቅናቄ መፍጠርን አላማው የደረገ የኮሚዩኒኬሽን እስትራተጂ መዘጋጀትና መተግበር፡፡
4. በፊዴራል ደረጃ የተዘጋጀውን ህጻናት ተኮር አገልግሎት ሰጪ ድርጅቶች ትስስር (referral network) መመስረቻና ማስተዳደሪያ መመሪያ በክልሉ እንዲተገበር አመራር እና አስፈላጊውን እገዛ መስጠት፡፡
5. የክልላቸው ከተሞች የስ/እ/ፈ/የም/ዋስ ምክር ቤቶች ማዕከላትን ለመመስረት በከተሞቻቸው ያሉ እድሎችን፣ ሊያጋጥሟቸው የሚችሉ ተግዳሮቶችን ለመለየት የሚያስችሉ ጥናቶችና የክልላቸው የማዕከላት ልማት መርሃ ግብር ለመንደፍ በሚያደርጉት ጥረት የክትትል፣ የቴክኒክና ሲገኝም የበጀት ድጋፍ ያደርጋል፡፡
6. ከክልሉ፣ ከፌደራል መንግስትና ከዓለም አቀፍ የልማት አጋሮች ማዕከላትን ለማበራከት የሚውል የቴክኒክና የገንዘብ ድጋፍ ያሰባስባሉ፡፡
7. በፌዴራል ምክር ቤት የተዘጋቸውን የመረጃ ቋትና የክትትልና ግምገማ ማእቀፍ በሁሉም የክልላቸው ከተሞች ይተገብራሉ፡፡

ለ. የክልል ምክር ቤቶች በስራቸው የቴክኒክ እገዛ የሚሰጧቸው የህፃናት ክብካቤ ማዕከላት የቴክኒክ ኮሚቴ እና/ ወይም አስተባባሪ ሊሰይሙ ይችላሉ፡፡ አግባብነት ያላቸው ቢሮዎች ባለሙያዎች በኮሚቴው ውስጥ በአባልነት ይካተታሉ፡፡ የትምህርትና የስ/እ/ፈ/የም/ዋስትና ቢሮዎች ኮሚቴውን በአጋር ሊቀመንበርነት ይመሩታል፡፡

1. **የከተማ የስ/እ/ፈ/የም/ዋ/ ምክር ቤት**

ሀ. እያንዳንዱ በከተማው ማኔጀር የሚመራ የስ/እ/ፈ/የም/ዋ/ ምክር ቤት ማዕከላቱ በከተማው ውስጥ ባሉ ወረዳዎች እንዲበራከቱ አጠቃላይ አመራር የመስጠት ኃላፊነት አለበት፡፡ የከተማው ምክር ቤቶች ተጠሪነታቸው ለክልላቸው ምክር ቤት ሆኖ የሚከተሉት ኃላፊነትና ተግባራት ይኖሩታል፡፡

1. በከተሞቻቸው ያሉ እድሎችን፣ ሊያጋጥሟቸው የሚችሉ ተግዳሮቶችን ለመለየት የሚያስችሉ የዳሰሳ ጥናት የደርጋሉ፣
2. የከተማው የልማታዊ ሴፊቲ ኔት ፕሮግራም አካል የሆነና የከተማቸውን ተጨባጭ ሁኔታ ያገናዘበ የህፃናት ክብካቤ ማዕከላት ልማት የፕሮገራምን ማስፈፀሚያ መርሃ ግብር ይነድፋሉ፣
3. የህፃናት ክብካቤ ማዕከላት ልማት መርሃ ግብር ለማስፈጸም በከተማቸው ውስጥ የሚገኙ ባለድርሻ አካላት ንቅናቄ መፍጠርን አላማው ይደረገ የኮሚዩኒኬሽን ስትራተጂ መዘጋጀትና መተግበር፡፡
4. በፊዴራል ደረጃ የተዘጋጀውን ህጻናት ተኮር አገልግሎት ሰጪ ድርጅቶች ትስስር (referral network) መመስረቻና ማስተዳደሪያ መመሪያ በከተማው እንዲተገበር አመራር እና አስፈላጊውን እገዛ መስጠት፡፡
5. በስራቸው ያሉ የወረዳዎቸ የስ/እ/ፈ/የም/ዋስ ምክር ቤቶች ማዕከላትን ለመመስረት በወረዳቸው ያሉ እድሎችን፣ ሊያጋጥሟቸው የሚችሉ ተግዳሮቶችን ለመለየት የሚያስችሉ ጥናቶች እና የወረዳቸውን ተጨባጭ ሁኔታ ያገናዘበ የህፃናት ክብካቤ ማዕከላት ልማት ፕሮገራምን ማስፈፀሚያ መርሃ ግብር ለመንደፍ በሚያደርጉት ጥረት የክትትል፣ የቴክኒክ እና ሲገኝም የበጀት ድጋፍ ያደርጋል፡፡
6. ከከተማውና ከክልሉ እንዲሁም መንግስታዊ ካልሆኑ የልማት አጋሮች ማዕከላትን ለማበራከት የሚውል የቴክኒክና የገንዘብ ድጋፍ ያሰባስባሉ፡፡
7. በፌዴራል ምክር ቤት የተዘጋቸውን የመረጃ ቋትና የክትትል እና ግምገማ ማእቀፍ በስራቸው በሚገኙ ወረዳዎች ሁሉ ይተገብራሉ፡፡

ለ. የከተማ ምክር ቤቶች በስራቸው የቴክኒክ እገዛ የሚሰጧቸው የህፃናት ክብካቤ ማዕከላት የቴክኒክ ኮሚቴ እና/ ወይም አስተባባሪ ሊሰይሙ ይችላሉ፡፡ አግባብነት ያላቸው ቢሮዎች ባለሙያዎች በኮሚቴው ውስጥ በአባልነት ይካተታሉ፡፡ የትምህርትና የስ/እ/ፈ/የም/ዋስትና ቢሮዎች ኮሚቴውን በአጋር ሊቀመንበርነት ይመሩታል፡፡

1. **የወረዳ/ ቀበሌ የስ/እ/ፈ/የም/ዋ/ ምክር ቤት**

ሀ. እያንዳንዱ በወረዳ/ቀበሌ ማኔጀር የሚመራ የስ/እ/ፈ/የም/ዋ/ ምክር ቤት ማዕከላቱ በወረዳው/ ቀበሌው ውስጥ ባሉ አካባቢዎች እንዲበራከቱ አጠቃላይ አመራር የመስጠት ኃላፊነት አለበት፡፡ የወረዳው/ቀበሌው ምክር ቤት ተጠሪነቱ ለከተማው ምክር ቤት ሆኖ የሚከተሉት ኃላፊነትና ተግባራት ይኖሩታል፡፡

1. በወረዳቸው/ቀበሌያቸው ያሉ እድሎችን፣ ሊያጋጥሟቸው የሚችሉ ተግዳሮቶችን ለመለየት የሚያስችሉ የዳሰሳ ጥናት የደርጋሉ፣
2. የወረዳው/የቀበሌው የልማታዊ ሴፊቲ ኔት ፕሮግራም አካል የሆነና የወረዳውን/ቀበሌውን ተጨባጭ ሁኔታ ያገናዘበ የህፃናት ክብካቤ ማዕከላት ልማት ፕሮገራምን ማስፈፀሚያ መርሃ ግብር ይነድፋሉ፣
3. የህፃናት ክብካቤ ማዕከላት ልማት መርሃ ግብር ለማስፈጸም በወረዳው ውስጥ የሚገኙ ባለድርሻ አካላት ንቅናቄ መፍጠርን አላማው የደረገ የኮሚዩኒኬሽን ስትራተጂ ማዘጋጀትና መተግበር፡፡
4. በፌዴራል ደረጃ የተዘጋጀውን ህጻናት ተኮር አገልግሎት ሰጪ ድርጅቶች ትስስር (referral network) መመስረቻና ማስተዳደሪያ መመሪያ በወረዳው እንዲተገበር አመራር እና አስፈላጊውን እገዛ መስጠት፡፡
5. በወረዳው/ቀበሌው ውስጥ በሚገኙ የተለያዩ ቀጠናዎች/ መንደሮቸ ማዕከላቱን የመመስረት፣ የማስተዳደርና የመከታተሉን ስራ በግንባር ቀደምትነት ይመራሉ፣
6. በወረዳውከሚገኙ ባለድርሻ አካላት ማዕከላትን ለማበራከት የሚውል የቴክኒክ እና የገንዘብ ድጋፍ ያሰባስባሉ፡፡
7. የማህበረሰብ ስራ ጉልበት ከዚህ በታች የተዘረዘሩትን ጨምሮ ማዕከላትን ለመመስረትና ለማካሄድ አገልግሎቶች እንዲውል ይፈቅዳሉ፣
   * አስፈላጊ ሲሆን ቋሚ ንብረቶችን ለመገንባት፣
   * የማዕከላቱን ድንኳን እና ሌሎች ቁሳቁስን ለማዘጋጀት፣ ለማፍረስና ወደ ማስቀመጫ ቦታቸው ለመውሰድ፣
   * ልጆችን ለመንከባከብ እና እነደ የጥበቃ፣ ጽዳት፣ ምግብ ማብሰልን የመሳሰሉ ሌሎቸ የድጋፍ አገልግሎቶችን ለመስጠት
   * እንደ እቃ ግዢ፣ ሀብት ማሰባሰብን የመሳስሉ ለማዕከሉን ጉዳዮች ለማስፈጸም፣
   * የማዕከሉን ልጆች ለመመገብ የሚየስፈልጉ የምግብ ግብአት ለማምረት (ለምሳሌ እንደ የጓሮ አትክልት፣ የዶሮና ከብት እርባታ)
   * የመጸዳጃ ቦታዎችንና የውሃ ታነከሮችን ለማዘጋጀትና ለመጠገን
   * በማዕከሉ የሩብ አመት ማሰላሰያ ፕሮገራም ለመሳተፍ፡፡

ለ. በፌዴራል ምክር ቤት የተዘጋጀውን የመረጃ ቋትና የክትትልና ግምገማ ማእቀፍ ይተገብራሉ፡፡

ሐ. የወረዳ/ቀበሌ የስ/እ/ፈ/የም/ዋ/ ምክር ቤቶች በስራቸው የቴክኒክ እገዛ የሚሰጧቸው የህፃናት ክብካቤ ማዕከላት የቴክኒክ ኮሚቴ እና የወረዳ/ቀበሌ የማዕከላት አስተባባሪ ይሰይማሉ፡፡ አግባብነት ያላቸው ቢሮዎች ባለሙያዎች በተለይም፣ የየስ/እ/ፈ/የም/ዋ፣ የሰራተኛና ማህበራዊ፣ የሴቶችና ህጻናት፣ የትምህርት እና የጤና ፅ/ቤቶች ባለሙያዎች በኮሚቴው ውስጥ በአባልነት ይካተታሉ፡፡ የትምህርትና የስ/እ/ፈ/የም/ዋስትና ጽ/ቤቶች ኮሚቴውን በአጋር ሊቀመንበርነት ይመሩታል፡፡

መ. የወረዳ/ቀበሌ ምክር ቤቶች በስራቸው የወረዳ/ቀበሌ ማዕከላት አስተባባሪ ይሰይማሉ፡፡ አስተባባሪው የቴክኒክ ኮሚቴው ሊቀ መንበር ሆኖ ያገለግላል፡፡

1. **የአካባቢ የማዕከላት አጋዥ ኮሚቴ**

ሀ. በዚህ መመሪያ አካባቢ ማለት አንድ ማዕከል ሊያገለግል የሚችለው የአባወራ ድምር ነው፡፡ ስፋቱ ከቦታ ወደ ቦታ ሊለያይ የችላል፡፡ በመሆኑም እንደየሁኔታው ቀጠና፣ መንደር፣ ብሎክ ተብለው በመንግስት አስተዳደር የተከለሉት በዚህ መመሪያ እንደ አካባቢ ሊቆጠሩ ይችላሉ፡፡ ዋናው ቁም ነገር፣ በአንድ ማዕከል የሚስተናገዱ ቤተስቦች እዚያው አካባቢ በቅርበት የሚኖሩ እንደሆኑ ማረጋገጡ ላይ ነው፡፡

ለ. በእያንዳንዱ አካበቢ፣ የአካባቢው ማዕከል አጋዥ ኮሚቴ ሊቋቋም ይገባል፡፡ አባላቱም፣ ከከ/ል/ሴ/ኔ/ፕ ተጠቃሚዎች፣ እንደ እድርና የአካባቢ የእምነት ተቋማት የመሳሰሉት ማህበረሰብ አቀፍ ተቋማት፣ አካባቢውን የሚያገለግሉ የመንግስት ሴክተር ጽ/ቤቶች (እንደ ትምህርት፣ ጤና፣ ሰራተኛና መህበራዊ፣ ሴቶችና ህጻናት፣ ፖሊስ ወ.ዘ.ተ.) ተወካዮች፣ በአካባቢው የሚንቀሳቀሱ ሌሎች መንግስታዊ ያልሆኑ ድርጅቶች እና የአካባቢው ታዋቂ ሰዎች ይሆናሉ፡፡

ሐ. ኮሚቴው ተጠሪነቱ ለወረዳው/ለቀበሌው ምክር ቤት ሆኖ የሚከተሉት ኃላፊነትና ተግባራት ይኖሩታል፡፡

1. ማዕከላቱን ለአካባቢው ማህበረሰብ ማስተዋወቅና ግንዛቤን መጨመር፣
2. በአካባቢው ሊገኝ የሚችል የገንዘብና ሌሎቸ ግብዓቶች ማሰባሰብና የማዕከሉን የዕለት ተዕዕለት እንቅስቃሴ መደገፍ፣
3. የወረዳው/የቀበሌው መንግስትና ሌሎች መንግስታዊና መንግስታዊ ያልሆኑ ተቋማት ማዕከሉ እንዲመሰረትና ከተመሰረተም በኋላ ቀጣይነት ያለው ድጋፍ እንዲሰጡ መሳመን እና ማግባባት፣
4. የማዕከሉ ሰራተኞችንና ሌሎች ለማዕከሉ አግልግሎት የሚሰጡ ባልደረቦቻቸውን በመመልመሉና በመከታተሉ ስራ ላይ ንቁ ተሳትፎ ማድረግ፣
5. የማዕከሉ ሁኔታና እድገት ላይ በሚደረጉ ስብሰባዎች ንቁ ተሳትፎ ማድረግ፡፡
6. **የማዕከል ኃላፊ**

ሀ. የማዕከል ኃላፊው አስተዳደራዊ ተጠሪነቱ ለወረዳው/ለቀበሌው የማዕከላት አስተባባሪ ይሆናል፣

ለ. ኃላፊው በጎንዮሽ ከአካባባው የማዕከላት አጋዥ ኮሚቴ ጋር በቅርበት ይሰራል፣

ሐ. ማዕከሉ በእለቱ እንደ የልጆች ደህንነት፣ ጽዳት እና የተለያዩ ትምህርታዊ እንቅስቃሴዎችን የተመለከቱ በዚህ መመሪያ የተካተቱ የዕለት ተዕለት ተግባራት ክንውንን የሚመራ የዕለት ኃላፊ ይኖረዋል፡፡

1. የማዕከሉ ኃላፊ እስካለ ድረስ የእለቱ ኃላፊ የማዕከሉ ኃላፊ ነው፣
2. በተለያዩ ምክንያቶች የማዕከሉ ኃላፊ በማይኖርበት ቀን ከወረዳው የማዕከላት አስተባባሪ ጋር በመመካከር ከማዕከሉ የህጻናት ክብካቤ ሰራተኞች መካከል አንዱን የእለቱ ኃላፊ አድርጎ ይወክላል፣

መ. ሁሉም የማዕከሉ ህጻናት ክብካቤ ሰራተኞች እና እንደ ጽዳትና ጥበቃ የመሳሰሉ አጋዥ ሰራተኞች ለእለቱ ኃላፊ ተጠሪ ይሆናሉ፡፡

ሠ. የማዕከሉ ኃላፊ ዝርዝር የስራ ኃላፊነቶችና ተግባራት በአባሪ 3 ስር ይገኛሉ፡፡

1. **የማዕከል የህጻናት ክብካቤ ሰራተኞች**

ሀ. የማዕከሉ የህጻናት ክብካቤ ሰራተኞች ተጠሪነታቸዉ ለማዕከሉ ኃላፊ ይሆናል፡፡

ለ. የማዕከሉ የህጻናት ክብካቤ ሰራተኞች አጠቃላይ ኃላፊነት በዚህ መመሪያና በማዕከሉ ስርአተ-ትምህርት ውስጥ የተካተቱትን ዝርዝር መመሪያዎችን መተግበር ነው፡፡ የማዕከሉ የህጻናት ክብካቤ ስራተኞች ዝርዝር የስራ ኃላፊነቶችና ተግባራት በአባሪ 3 ስር ይገኛሉ፡፡

# ምዕራፍ ሶስት፤ የህፃናት ክብካቤ ማዕከል ሰራተኞች

**መርህ**፡- የማዕከላት ህፃናት ክብካቤ ሰራተኞች የህፃናትን ፍላጎት መረዳትና ተገቢ ምላሽ የመስጠት ችሎታ በህፃናቱ አካላዊ፣ አእምሮአዊ፣ የቋንቋ እንዲሁም የማህበራዊና ስነልቦናዊ እድገት ላይ ጉልህ ድርሻ አለው፡፡ ይህም ማለት ሁሉም የማዕከላት ሰራተኞች በተለይ ህፃናቱ በአደራ የተሰጧቸው የህፃናት ክብካቤ ሰራተኞች የህፃናቱን እድገትንና ጥበቃን የማረጋገጥ አላማን ለማሳካት ወሳኝ ሚና አላቸው፡፡ ስለዚህ የማዕከሉን ሰራተኞች በተለይም የህፃናት ክብካቤ ሰራተኞችን ማሰልጠንና ቀጣይነት ያለው የሙያ ብቃት ማሻሻያ መድረክ የመፍጠሩ ተግባር ልዩ ትኩረት ሊሰጠው ይገባል፡፡

ከዚህ በታች ከተሰጡት መመሪያዎች መካከል የሰራተኞች ስብጥር፣ ምልመላና ማበረታቻ የተመለከቱት በተንቀሳቃሽ እና ቋሚ ማዕከላት መካከል በጥቂቱ የሚለይዩ ሲሆን የቀሩትን ጉዳዮችን በተመለከተ ግን በሁለቱም አይነት ማዕከላት በተመሳሳይነት ሊፈጸሙ ይገባል፡፡

## **የሰራተኞች ስብጥር**

1. እያንዳንዱ የህፃናት ክብካቤ ማዕከል አንድ የማዕከሉ ኃላፊ ይኖረዋል፡፡ በተጨማሪም ቢያንስ ሁለት የማዕከል የህፃናት ክብካቤ ሰራተኞች ይኖሩታል፡ አንድ የህፃናት ክብካቤ ሰራተኛ የለጋ ቀዳማይ ልጅነት ልጆች ሌላው ደግሞ ለመደበኛ ትምህርት ላልደረሱ ልጆች ሊመደቡ ይገባል፡፡
2. የማዕከል ህፃናት ክብካቤ ሰራተኞችን ብዛትና አይነት የሚወስኑት በዚህ መመሪያ ምዕራፍ 7 ውስጥ ልጆችን በቡድን መመደብና የቡድን አባላት ብዛት መወሰን በሚል ርዕስ ስር የተካተቱት ዝርዝር መመሪያዎች ናቸው፡፡
3. በአጠቃላይ በአንድ የማዕከል የህፃናት ክብካቤ ሰራተኛ ከ6 ላልበለጡ የለጋ ቀዳማይ ልጅነት ላሉ ልጆች ወይም ከ10 ላልበለጡ ለመደበኛ ትምህርት ላልደረሱ ልጆች ሊመደብ ይገባል፡፡
4. ለተንቀሳቃሽ ማዕከላት የማህበረሰብ ስራ አስተባባሪ ለማዕከሉ ጥበቃና የፅዳት ሰራተኛ ከተሳታፊዎች መካከል ሊመደብ ይገባል፡፡ ለመደበኛ ማዕከላት ደግሞ ቋሚ የጥበቃና የፅዳት ሰራተኞች ሊኖራቸው ይገባል፡፡

## **የሰራተኞች ምልመላና ማበረታቻ**

**የሚከተሉትን መመሪያዎች በመደበኛ ይሁን በተንቀሳቃሽ ማዕከላት ተፈጻሚ ይሆናሉ፡፡**

1. የማህበረሰብ የማዕከላት አጋዥ ኮሚቴ ከወረዳው የማዕከላት አስተባባሪ ጋር በመተባበር በአባሪ ‘’ሀ’’ ስር በተዘረዘሩት መስፈርቶች መሰረት የማዕከሉን ሰራተኞች ይመለምላል፡፡ ኮሚቴው አስፈላጊ ሆኖ ካገኘው የወረዳውን/የቀበሌውን ተጨባጭ ሁኔታ ያገናዘቡ መመዘኛዎች ሊጨምር ወይም ያሉትን ሊያስተካክል ይችላል፡፡
2. አባሪ ‘’ለ’’ ስር በማዕከሉ የሚያስፈልጉ የስራ መደቦች የስራ ዝርዝር ይገኛል፡፡
3. በምልመላ መስፈርቶች ዝርዝር ውስጥ እንደተገለጸው ለሁሉም የስራ መደቦች ቅድሚያ መስፈርቶቹን ለሚያሟሉ የማህበረሰብ ስራ ተሳታፊዎች ሊሰጥ ይገባል፡፡
4. መስፈርቶቹን የሚያሟሉ የማህበረሰብ ስራ ተሳታፊዎች ካልተገኙ ማበረታቻ የሚሰጣቸው የአካባቢው በጎ ፈቃደኛ ነዋሪዎች ሊሳተፉ ይገባል፡፡ ማበረታቻው ሁኔታ በወረዳው የማዕከላት የቴክኒክ ኮሚቴ የሚወሰን ሲሆኖ ለማህበረሰብ ስራ ተሳታፊዎች ከሚሰጠዉ ድጎማ መብለጥ የለበትም፡፡
5. በማህበረሰብ ስራ ተሳታፊዎች ለማዕከሉ አገልግሎት እንዲሰጡ ከተመረጡ፣ አገልግሎታቸው የማህበረሰብ ስራ ተሳትፎ ግዴታቸውን እንደተወጡ ይቆጠርላቸዋል፡፡
6. የከተማው ማዘጋጃ ቤት ለበጎ ፈቃደኞች ማበረታቻ የሚውል የመዋጮ ገንዘብ ቋት (Fund) ይመሰርታል፡፡

## **ስልጠና**

1. የወረዳው/የቀበሌው የማዕከላት የቴክኒክ ኮሚቴ ከወረዳው የማዕከላት አስተባባሪ ጋር በመተባበር የህፃናት ክብካቤ ሰራተኞችን ለአገልግሎት ማዘጋጃ (pre-service) ስልጠና ሊሰጥ ይገባል፡፡ ስልጠናው “የማዕከሉ የህፃናት ክብካቤ ሰራተኞችን ማሰልጠኛ መምሪያ” በሚል በተዘጋጀው ማንዋል መሰረት ሊካሄድ ይገባል፡፡ ስልጠናው ለሁለት ሳምንታት የሚቆይ ሲሆን የአሳታፊ መማር (active learning) ዘዴዎችን ለአዋቂዎች ተስማሚ በሆነ መንገድ ይተገብራል፡፡በተጨማሪም የህፃናት ክብካቤ ሰራተኞች በየሁለት ዓመቱ ቀጣይ የሙያ ማዳበሪያ ስልጠና (continuous professional development) ሊሰጣቸው ይገባል፡፡
2. ሁሉም የማዕከላቱ ሰራተኞች ስለ ቅድመ ልጅነት (early child) እድገትና እንዲሁም ስለማዕከላቱ አላማ፣ ዝቅተኛ ደረጃ (standard) አሰራርና ትግበራ, በተጨማሪም ሰራተኞች ስላላቸው መብትና ግዴታ፣ ኃላፊነትና የስራ ድርሻ የማስገንዘቢያ ፕሮግራም ሊዘጋጅ ይገባል፡፡
3. የማዕከሉ ኃላፊዎች ማዕከላቱን ለማስተዳደር እና ለማዕከሉ ሰራተኞች ቀጣይ ድጋፍና ክትትል ማድረግ የሚያስችላቸውን ክህሎትን የሚያስጨብጥ ስልጠና ሊሰጣቸው ይገባል፡፡ ይህም ስልጠና “ማዕከላቱን ማስተዳድርና ድጋፍ መስጠት” በሚል ርዕስ በሚዘጋጀው የማሰልጠኛ መመሪያ መሰረት የሚደረግ ሲሆን ለአዋቂዎች ተስማሚ የሆኑ አሳታፊ የመማር (active learning) ዘዴዎችን በመጠቀም ተግባራዊ የሚያደረግ ይሆናል፡፡

## **የስራ ላይ ድጋፍና ክትትል**

1. የወረዳው/የቀበሌው የማዕከላት አስተባባሪ በወረዳው ውስጥ የሚገኙ ማዕከላትን በተወሰነ ጊዜ ውስጥ መጎብኘት አለበት፡፡ የወረዳው/የቀበሌው የማዕከላት የቴክኒክ ኮሚቴ እያንዳንዱ ማዕከል በየስንት ሳምንቱ መጎብኘት እንዳለበት የወረዳውን/የቀበሌውን ተጨባጭ ሁኔታ ከግምት ውስጥ በማስገባት ይወስናል፡፡
2. የወረዳው/የቀበሌው የማዕከላት አስተባባሪ ማዕከላቱን ሲጎበኝ የማዕከላቱን የአገልግሎት ጥራትን ይገመግማል፡ የስራ ላይ ስልጠና ይሰጣል፣ ሰራተኞችን ያበረታታል፣ ከኃላፊውና ከማዕከሉ ሰራተኞች አቅም በላይ የሆኑ ችግሮች ከተፈጠሩ ለመፍታት ይሞክራል ወዘተ
3. ጉብኝቱ “ድጋፍ አና ክትትል ማመሳከሪያ ነጥቦች” በሚል ርእስ በተዘጋጀው ቅፅ መሰረት ይመራል፡፡
4. የወረዳው/የቀበሌው የማዕከላት አስተባባሪ በየሩብ ዓመቱ በወረዳው የሚገኙ ማዕከላት ኃላፊዎች ጋር የማሰላሰያ ስብሰባ ያደርጋል፡፡ በዚህም ስብሰባ መሪዎቹ ልምዶቻቸውን ያሚጋጥሟቸው ተግዳሮቶችንና እድሎችን ወዘተ ተቀምረዉ ለቀጣይ በትምህርትነት ተሻሽለዉ ይካተትሉ ፡፡
5. በተመሳሳይ መልኩ ለተመሳሳይ አላማ በየግማሽ ዓመቱ በወረዳው የሚገኙ የህፃናት ክብካቤ ሰራተኞችን በሙሉ ያሳተፈ የምክክር ስብሰባ ይጠራል፡፡

# ምዕራፍ አራት፤ የማዕከላት መጠለያዎችና በውስጡ ያሉ ቁሳቁሶች

**መርህ፡-** ቋሚም ይሁን ጊዜያዊ የማዕከላት መጠለያዎችና በውስጡ ያሉ ቁሳቁሶች ለአደጋ ያልተጋለጡና ንፁህ መሆናቸውን ማረጋገጥ ያስፈልጋል፡፡ በተጨማሪም የህፃናትን አእምሮ የሚያነቃቁ፣ ለጨዋታ የሚጋብዙና ያላቸውን አቅም የሚያሳድግ አውድ መፍጠር ያስፈልጋል፡፡ በዚህ ምዕራፍ ቁጥር 5.1-5.7 ያሉት መመሪያዎች ማዕከላት ስለሚመሰረቱበት ቦታ፣ ከመጠለያ ውስጥና ውጭ ስለሚመደቡ የህፃናት መጫዎቻ ስፍራዎች፣ የመፀዳጃና የመታጠቢያ መገልገያዎች፣ መቀመጫዎችንና ጠረጴዛዎችን ስለመሳሰሉ የቤት ውስጥ ቁሳቁስ እና ሌሎች የቅደመ-እድሜ መማሪያ መሳሪያዎችን አስመልክቶ ዝርዝር መመሪያዎች ይገኛሉ፡፡ የማዕከላት ኃላፊዎች እነኚህን የማዕከሉን ቋሚና ተንቀሳቃሽ ቁሳቁሶች በእየለቱ በመከታተል ህፃናት ላይ አደጋ ሊፈጥሩ የሚችሉ ነገሮችን ካገኙ ሊያስወግዱ ወይንም ሊጠግኑ ይጠበቅባቸዋል፡፡

በሰንጠረዦቹ እንደተመለከተው በዚህ ምዕራፍ የግድ መፈጸም ከሚገባቸው መመሪያዎች በተጨማሪ አስገዳጅ ያልሆኑ ነገር ግን ቢጨመሩ ጠቃሚ የሚሆኑ መመሪያዎች ተካተዋል፡፡ መመሪያዎቹ 15 የለጋ ቀዳማይ ልጅነት ህፃናትንና 25 የቅድመ መደበኛ ተማሪዎች ታሳቢ አድርጎ የተዘጋጀ ነው፡፡

## **ማዕከሉ የሚመሰረትበት ቦታ**

|  |  |  |
| --- | --- | --- |
| **አማራጭ** | **ዝቅተኛ መስፈርቶች** |  |
| አማራጭ 1፤ በማህበረሰብ ስራ ቦታዎች አካባቢ የሚመሰረቱ ተንቀሳቃሽ ማዕከላት | 1. የማህበረሰብ ስራ ከሚከወንበት አካባቢ ከ15 ደቂቃ የእግር ጉዞ ወይም ከአንድ ሺህ ሜትር ባነሰ ርቀት ላይ ይመሰረታል፡፡ 2. ከማህበረሰብ ስራ ቦታ፣ ከገደል፣ ወንዝ፣ የተጨናነቀ መንገድ እና ህፃናትን ለጉዳት ከሚያጋልጡ ሌሎች ነገሮች ቢያንስ 30 ሜትር መራቅ አለበት፡፡ 3. ከሽንት ቤት፣ ቆሻሻ ቦታ፣ የፍሳሽና የደረቅ ቆሻሻ ለማጠራቀም ከተመደቡ ስፍራዎችና ሌሎች የብክለት መገኛ ቦታዎች ቢያንስ 50 ሜትር መራቅ አለበት፡፡ | 1. ጤና ጣቢያ አቅራቢያ 2. ንፁህና ለመጠጥ የሚሆን ውሃ ከሚገኝበት ቦታ አቅራቢያ |
| አማራጭ 2፤ በዝቅተኛ ወጪ የሚካሄዱና አማካኝ ቦታ ላይ የሚመሰረቱ ቋሚ ማዕከላት | 1. ልጆቻቸውን በማዕከላቱ ማስመዝገብ የወሰኑ የከ/ል/ሴ/ኔ/ፕ ቤተሰቦች ከሚኖሩበት ቀጠና አማካኝ ቦታ ይመሰረታል፡፡ 2. ከማህበረሰብ ስራ ቦታ፣ ከገደል፣ ወንዝ፣ የተጨናነቀ መንገድ እና ህፃናትን ለጉዳት ከሚያጋልጡ ሌሎች ነገሮች ቢያንስ 30 ሜትር መራቅ አለበት፡፡ 3. ከሽንት ቤት፣ ቆሻሻ ቦታ፣ የፍሳሽና የደረቅ ቆሻሻ ለማጠራቀም ከተመደቡ ስፍራዎችና ሌሎች የብክለት መገኛ ቦታዎች ቢያንስ 50 ሜትር መራቅ አለበት፡፡ | 1. ጤና ጣቢያ አቅራቢያ 2. ንፁህና ለመጠጥ የሚሆን ውሃ ከሚገኝበት ቦታ አቅራቢያ |

## **ከመጠለያ ውጭ የሚመደብ የመጫወቻ ቦታ**

|  |  |  |
| --- | --- | --- |
| **አማራጭ** | **ዝቅተኛ መስፈርቶች** |  |
| አማራጭ 1፤ በማህበረሰብ ስራ ቦታዎች አካባቢ የሚመሰረቱ ተንቀሳቃሽ ማዕከላት | 1. ለእንዳንዱ ህፃን ቢንስ ቢያንስ አንድ ካሬ ሜትር ድርሻ እንዲኖረው 2. ለጥ ያለ መሬትና በሳር፣ በአሸዋ ወይም አፈር የተሞላ ሊሆን ይገባል፡፡ ውሃ የሚያጠራቅም ጉድጔድ፣ ቁጥቋጦና እሳት መኖር የለበትም፡፡ 3. ከስለት፣ ከሳሙና፣ ከእንስሳ አዛባ፣ ቆሻሻ፣ መርዛማ ተክሎችና የግንባታ መዋቅሮች በፍፁም የነፃ፡፡ 4. እንስሶች ወደ ማዕከሉ ቅጥር እንዳይገቡና ህጻናትም እንዳይወጡ የሚከለክል ለአደጋ ከማያጋልጥና በአካባቢው በሚገኙ ቁሳቁስ የሚሰራ አንድ ወይንም ሁለት ሊዘጉ የሚችሉ በሮች ያሉት አጥር፡፡ 5. በሮች አካባቢ ምንም አይነት አደናቃፊ ነገሮች ሊኖሩዋቸው አይገባም፡፡ 6. ለአደጋ የማያጋልጡ፣ ንፁህና በአካባቢ በሚገኙ የወዳደቁ እንደ ጎማ፣ ገመድ፣ የካልሲ ኳሶች፣ ጣሳዎች በመሳሰሉ ቁሳቁስ የተሰሩ አሻንጉሊቶችና መጫወቻዎች 7. የቆሻሻ ማጠራቀሚያ |  |
| አማራጭ 2፤ በዝቅተኛ ወጪ የሚካሄዱና አማካኝ ቦታ ላይ የሚመሰረቱ ቋሚ ማዕከላት | 1. ለእንዳንዱ ህፃን ቢንስ ቢያንስ አንድ ካሬ ሜትር ድርሻ እንዲኖረው 2. ለጥ ያለ መሬትና በሳር፣ በአሸዋ ወይም አፈር የተሞላ ሊሆን ይገባል፡፡ ውሃ የሚያጠራቅም ጉድጔድ፣ ቁጥቋጦና እሳት መኖር የለበትም፡፡ 3. ከስለት፣ ከሳሙና፣ ከእንስሳ እዳሪ፣ ቆሻሻ፣ መርዛማ ተክሎችና የግንባታ መዋቅሮች በፍፁም የነፃ፡፡ 4. እንስሶች ወደ ማዕከሉ ቅጥር እንዳይገቡና ህጻናትም እንዳይወጡ የሚከለክል ለአደጋ ከማያጋልጥና በአካባቢው በሚገኙ ቁሳቁስ የሚሰራ አንድ ወይንም ሁለት ሊዘጉ የሚችሉ በሮች ያሉት አጥር፡፡ 5. በሮች አካባቢ ምንም አይነት አደናቃፊ ነገሮች ሊኖሩዋቸው አይገባም፡፡ 6. ለአደጋ የማያጋልጡ፣ ንፁህና በአካባቢ በሚገኙ የወዳደቁ እንደ ጎማ፣ ገመድ፣ የካልሲ ኳሶች፣ ጣሳዎች በመሳሰሉ ቁሳቁስ የተሰሩ አሻንጉሊቶችና መጫወቻዎች 7. የቆሻሻ ማጠራቀሚያ | 1. የጔሮ አትክልቶችንና የማይዋጉ አበባዎችን መትከያ ቦታ 2. የአሸዋ ሳጥን፣ ንፁህና ባዶ የላስቲክ ጠርሙሶች፣ ጎድጔዳ ሳህኖች፣ ኩባያዎች ጋር 3. ከመጠለያ ውጭ የሚቀመጡ እንደ ዥዋዥዌና ሸርተቴ የመሳሰሉ የህፃናት መጫዎቻዎች፡፡ |

## **መጠለያ**

|  |  |  |
| --- | --- | --- |
| **አማራጭ** | **ዝቅተኛ መስፈርቶች** |  |
| አማራጭ 1፤ በማህበረሰብ ስራ ቦታዎች አካባቢ የሚመሰረቱ ተንቀሳቃሽ ማዕከላት | 1. በቀላሉ የማይወድቅ፣ ለአደጋ የማያጋልጥና እንደ ዝናብ፣ ፀሐይና ነፋስ ከመሳሰሉ የተፈጥሮ ጥቃቶች የሚከላከል 2. ሁለት ሜትርና ከዛ በላይ ከፍታ ያለው ጣራ 3. በቂ ብርሃንና አየር ሊያስገቡ የሚችሉ መስኮቶች 4. ቢያንስ አንድ በር 5. በሮቹ አካባቢ ምንም አይነት አደናቃፊ ነገሮች ሊኖሩ አይገባም፡፡ 6. የመጠለያው ወለል እንደ በአካባቢ የተሰራ ምንጣፍን የመሰሉ ለልጆች መቀመጫና መጫወቻ ተስማሚ የሆነ ቁሳቁስ የተሸፈነ ሊሆን ይገባል፡፡ 7. መጠለያው ድንኳን፣ እንደ ሸራ የመሰሉ ጠንካራና ለጉዳት የማያጋልጡ ቁሳቁስ የተሰራ ሊሆን ይገባዋል፡፡ | 1. ለአንድ ድንኳን ሁለት በሮች |
| አማራጭ 2፤ በዝቅተኛ ወጪ የሚካሄዱና አማካኝ ቦታ ላይ የሚመሰረቱ ቋሚ ማዕከላት | 1. በቀላሉ የማይወድቅ፣ ለአደጋ የማያጋልጥና እንደ ዝናብ፣ ፀሐይና ንፋስ ከመሳሰሉ የተፈጥሮ ጥቃቶች የሚከላከል 2. መርዛማ ባልሆኑ ወይንም ጉዳት በማያስከትሉ የግንባታ እቃዎች የተሰሩ በቀጠናው የሚገኙ አብዛኞቹ ቤቶች በተገነቡበት የግንባታ ቁሳቁስ የተሰራ 3. ለአካል ጉዳተኛ ህፃናት ተደራሽ የሆኑ 4. ጣራቸው 2.5 ሜትር ወይም ከዛ በላይ የሆነ 5. በቂ ብርሃንና አየር ሊያስገቡ የሚችሉ መስኮቶች 6. አንድ ከፊት ሌላ ከኋላ በድምሩ ሁለት በር ያላቸው ክፍሎች 7. በሮቹ አካባቢ ምንም አይነት አደናቃፊ ነገሮች ሊኖሩ አይገባም፡፡ 8. ወለሉ ለስላሳ ሆኖ የማያዳልጥ 9. የመጠለያው ወለል እንደ በአካባቢ የተሰራ ምንጣፍን የመሰሉ ለልጆች መቀመጫና መጫወቻ ተስማሚ የሆነ ቁሳቁስ የተሸፈነ ሊሆን ይገባል፡፡ | 1. ቋሚ የማዕከሉመገልገያ ጊዜያዊም ሆነ በከፊል ጊዜያዊ ያልሆነ 2. ወለሉ በሲሚንቶ ወይም ኮንክሪት የተሰራ 3. ግድግዳዎቹ ጉዳት በማያስከትሉ ብሩህ ቀለሞች የተቀባ |

## **የመጠለያ ውስጥ ቦታ አጠቃቀምና አያያዝ**

|  |  |  |
| --- | --- | --- |
| **አማራጭ** | **ዝቅተኛ መስፈርቶች** |  |
| አማራጭ 1፤ በማህበረሰብ ስራ ቦታዎች አካባቢ የሚመሰረቱ ተንቀሳቃሽ ማዕከላት | 1. የመጠለያ ውስጥ ቦታ ስፋት በእያንዳንዱ ልጅ ቢያንስ የሁለት ካሬ ሜትር ልኬት ሊኖረው ይገባል፡፡ 2. የለጋ ቀዳማይ ልጅነት ልጆች እና የለመደበኛ ትምህርት ያልደረሱ ልጆች ቡድን በተለያዩ ድንኳኖች ወይም ክፍሎች ሊሆኑ ይገባል፡፡ 3. የለጋ ቀዳማይ ልጅነት ልጆች ድንኳን/ክፍል ለ10 የሚድሁ ልጆች 20 ካሬ ሜትር ስፋት ሊኖረው ይገባል፡፡ 4. ለመደበኛ ትምህርት ያልደረሱ ልጆች ድንኳን/ክፍል ለ20 ለመደበኛ ትምህርት ያልደረሱ 40 ካሬ ሜትር ስፋት ሊኖረው ይገባል፡፡ 5. ድንኳኖች/ክፍሎቹ ንፁህና ደህንነታቸው የተጠበቀ፣ ስለት ካላቸው ነገሮች፣ ከሳሙና፣ የእንስሳት እዳሪዎች፣ መርዛማና ሌሎች ህፃናት ላይ ጉዳት ሊያስከትሉ ከሚችሉ ነገሮች የፀዱ መሆን አለባቸው፡፡ | 1. የህፃናት ማሸለቢያ ቦታ በየድንኳኖቹ/ክፍሎቹ ቢመደብ ይበረታታል፡፡ 2. ለመደበኛ ትምህርት ያልደረሱ ልጆች ድንኳን/ክፍል ውስጥ አራት የመጫወቻ ስፍራዎች ሊመደቡ ይገባል፡፡ ለዝርዝሩ በምእራፍ ሰባት ቁጥር 7.4. ስር የተሰጡትን መመሪዎች ይመልከቱ፡፡ |
| አማራጭ 2፤ በዝቅተኛ ወጪ የሚካሄዱና አማካኝ ቦታ ላይ የሚመሰረቱ ቋሚ ማዕከላት | 1. የመጠለያ ውስጥ ቦታ ስፋት በእያንዳንዱ ልጅ ቢያንስ የሁለት ካሬ ሜትር ልኬት ሊኖረው ይገባል፡፡ 2. ለጋ ቀዳማይ ልጅነት እና ለመደበኛ ትምህርት ያልደረሱ ልጆች ቡድን በተለያዩ ድንኳኖች ወይም ክፍሎች ሊሆኑ ይገባል፡፡ 3. የየሚድሁ ልጆች ድንኳን/ክፍል ለ10 የሚድሁ ልጆች 20 ካሬ ሜትር ስፋት ሊኖረው ይገባል፡፡ 4. ለመደበኛ ትምህርት ያልደረሱ ልጆች ድንኳን/ክፍል ለ20 ለመደበኛ ትምህርት ያልደረሱ 40 ካሬ ሜትር ስፋት ሊኖረው ይገባል፡፡ 5. ድንኳኖች/ክፍሎቹ ንፁህና ደህንነታቸው የተጠበቀ፣ ስለት ካላቸው ነገሮች፣ ከሳሙና፣ የእንስሳት እዳሪዎች፣ መርዛማና ሌሎች ህፃናት ላይ ጉዳት ሊያስከትሉ ከሚችሉ ነገሮች የፀዱ መሆን አለባቸው፡፡ 6. ለመደበኛ ትምህርት ያልደረሱ ልጆች ድንኳን/ክፍል ውስጥ አራት የመጫወቻ ስፍራዎች ሊመደቡ ይገባል፡፡ ለዝርዝሩ በምእራፍ ሰባት ቁጥር 7.4. ስር የተሰጡትን መመሪዎች ይመልከቱ፡፡ | 1. የህፃናት ማሸለቢያ ቦታ በየድንኳኖቹ/ክፍሎቹ ውስጥ መመደብ ይበረታታል፡፡ |

## **ውሃ መፀዳጃና ንፅህና መጠበቂያ መገልገያዎች**

|  |  |  |
| --- | --- | --- |
| **አማራጭ** | **ዝቅተኛ መመዘኛዎች** |  |
| አማራጭ 1፤ በማህበረሰብ ስራ ቦታዎች አካባቢ የሚመሰረቱ ተንቀሳቃሽ ማዕከላት | 1. ከሁለት ያላነሱ የመታጠቢ ገንዳዎች 2. እያንዳንዱ መታጠቢያ፣ አንድ ቧንቧ ያለው ውሃ ማጠራቀሚያና ከስሩ እጣቢ ውሃ ማጠራቀሚ ሰፊ የፕላስቲክ ሰሃን ሊኖረው ይገባል፡፡ ቧንቧው ህፃናት ሊደርሱበት በሚችሉበት ከፍታ ላይ መሆን አለበት፡፡ በተጨማሪ የጭቃ ወይም ፈሳሽ ሳሙና ከቧንቧው አጠገብ ሊኖር ይገባል፡፡ 3. የውሃ ማጠራቀሚያው ሁልጊዜ ለእጅ መታጠቢ በሚሆን ንፁህ ውሃ ሊሞላ ይገባል፡፡ 4. ፈልቶ በቀዘቀዘ ውሃ የተሞሉ ኮዳዎች ለእያንዳንዱ ልጁ በቤተሰብ ወይም በማዕከሉ ሰራተኞች ሊዘጋጅ ይገባል፡፡ 5. ለአምስት የሚድሁ ወይም ለመደበኛ ትምህርት ያልደረሱ ልጆች ቢያንስ አንድ ፖፖ ሊዘጋጅ ይገባል፡፡ | 1. ከለመደበኛ ትምህርት ያልደረሱ ልጆች መጠለያ ቢያንስ 30 ሜትር ርቀት ላይ አንድ መፀዳጃ ቤት ሊኖር ይገባል፡፡ 2. የጉድጔድ መፀዳጃ ቤት ከሆነ የቀዳዳው ስፋት ህፃናትን ያማከለ ሊሆን ይገባል፡፡ 3. መፀዳጃ ቤቱ ለካል ጉዳተኛ ህፃናት ተደራሽ ሊሆን ይገባል፡፡ |
| አማራጭ 2፤ በዝቅተኛ ወጪ የሚካሄዱና አማካኝ ቦታ ላይ የሚመሰረቱ ቋሚ ማዕከላት | 1. ከሁለት ያላነሱ የመታጠቢ ገንዳዎች 2. እያንዳንዱ መታጠቢያ፣ አንድ ቧንቧ ያለው ውሃ ማጠራቀሚያና ከስሩ እጣቢ ውሃ ማጠራቀሚያው ሰፊ የፕላስቲክ ሰሃን ሊኖረው ይገባል፡፡ ቧንቧው ህፃናት ሊደርሱበት በሚችሉበት ከፍታ ላይ መሆን አለበት፡፡ በተጨማሪ የጭቃ ወይም ፈሳሽ ሳሙና ከቧንቧው አጠገብ ሊኖር ይገባል፡፡ 3. የውሃ ማጠራቀሚያው ሁልጊዜ ለእጅ መታጠቢያው በሚሆን ንፁህ ውሃ ሊሞላ ይገባል፡፡ 4. ፈልቶ በቀዘቀዘ ውሃ የተሞሉ ኮዳዎች ለእያንዳንዱ ልጁ በቤተሰብ ወይም በማዕከሉ ሰራተኞች ሊዘጋጅ ይገባል፡፡ 5. ለአምስት የሚድሁ ወይም ለመደበኛ ትምህርት ያልደረሱ ልጆች ቢያንስ አንድ ፖፖ ሊዘጋጅ ይገባል፡፡ 6. ለመደበኛ ትምህርት ያልደረሱ ልጆች መጠለያ ቢያንስ 30 ሜትር ርቀት ላይ አንድ መፀዳጃ ቤት ሊኖር ይገባል፡፡ 7. የጉድጔድ መፀዳጃ ቤት ከሆነ የቀዳዳው ስፋት ህፃናትን ያማከለ ሊሆን ይገባል፡፡ 8. መፀዳጃ ቤቱ ለአካል ጉዳተኛ ህፃናት ተደራሽ ሊሆን ይገባል፡፡ 9. ለ20 ወንድ ለመደበኛ ትምህርት ያልደረሱ ልጆች አንድ መፀዳጃ ቤት ፣ ለ20 ሴት ለመደበኛ ትምህርት ያልደረሱ ልጆች ደግሞ 2 መፀዳጃ ሊኖሩና የሴቶችና የወንዶች መፀዳጃዎች በግድግዳ የተከፈሉ መሆን አለባቸው፡፡ 10. ለማዕከሉ ሰራተኞች ተለይቶ አንድ መፀዳጃ ቤት ሊኖር ይገባል፡፡ መፀዳጃ ቤቱ ከውስጥ የሚቆለፍ መሆን አለበት፡፡ | 1. ልጆች አጃቸውን የሚታጠቡበት በቁመታቸው ልክ የተሰራ የውሃ ቧንቧ 2. የቧንቧ ውሃ ካለ ሽንት ቤት ከተጠቀሙ በኋላ ውሃ ማፍሰሻ መግጠም |

## **የማዕከሉ ቁሳቁስና እቃዎች**

|  |  |  |
| --- | --- | --- |
| **አማራጭ** | **ዝቅተኛ መመዘኛዎች** |  |
| አማራጭ 1፤ በማህበረሰብ ስራ ቦታዎች አካባቢ የሚመሰረቱ ተንቀሳቃሽ ማዕከላት | 1. ለመቀመጫና መጫወቻ የሚሆን በአካባቢው የተሰራና ንፁህ ምንጣፍ 2. የልጆችን ሽንት ጨርቅ ለመቀየርና ለእንቅልፍ የተመደበ በአንድ የመጠለያው ጥግ የሚነጠፍ በአካባቢው የተሰራ ንፁህ ምንጣፍ 3. የጤና ኤክስቴንሽን ሰራተኛ ተጠርቶ እስኪመጣ ድረስ የታመሙ ህፃናት የሚያርፉበት በሌላ የማዕከሉ ጥግ የሚነጠፍ በአካባቢው የተሰራና ንፁህ ምንጣፍ | 1. እሳት ማጥፊያ 2. የመጀመሪያ እርዳታ መስጫ ቁሳቁስ 3. ለልጆች ማንቀላፊያ የተመደበ በአንድ የመጠለያው ጥግ የሚነጠፍ በአካባቢው የተሰራና ንፁህ ምንጣፍ 4. በእያንዳንዱ የመጠለያ ክፍል ቆሻሻ ማጠራቀሚያ |
| አማራጭ 2፤ በዝቅተኛ ወጪ የሚካሄዱና አማካኝ ቦታ ላይ የሚመሰረቱ ቋሚ ማዕከላት | 1. ለመቀመጫና መጫወቻ የሚሆን በአካባቢው የተሰራና ንፁህ ምንጣፍ 2. የልጆችን ሽንት ጨርቅ ለመቀየርና ለእንቅልፍ የተመደበ በአንድ የመጠለያው ጥግ የሚነጠፍ በአካባቢው የተሰራ ንፁህ ምንጣፍ 3. የጤና ኤክስቴንሽን ሰራተኛ ተጠርቶ እስኪመጣ ድረስ የታመሙ ህፃናት የሚያርፉበት በሌላ የማዕከሉ ጥግ የሚነጠፍ በአካባቢው የተሰራና ንፁህ ምንጣፍ 4. ከአካባቢው የሚገኙ ቁሳቁስ የተሰሩና ንፁህ መጫዎቻዎችና ሌሎች የቅድመ ትምህርት ቁሳቁሶችን ማስቀመጫ 5. ቆሻሻ ማጠራቀሚ 6. እሳት ማጥፊያ 7. የመጀመሪያ እርዳታ መስጫ ቁሳቁስ | 1. በእያንዳንዱ የመጠለያ ክፍል እሳት ማጥፊያ 2. ለልጆች ማንቀላፊያ የተመደበ በአንድ የመጠለያው ጥግ የሚነጠፍ በአካባቢው የተሰራና ንፁህ ምንጣፍ 3. ለትንሽ ልጆች እድሜ ተስማሚና አደጋ የማያስከትሉ በእንጨት ወይም በበፕላስቲክ የተሰሩ ወንበሮችና ጠረጴዛዎች 4. ከእንጨት የተሰሩና በግድግዳ ላይ የተሰኩ የልጆችን ልብሶች፣ ቦርሳዎችና ውሃ ኮዳ ማንጠልጠያዎች 5. ከእንጨት፣ ሸንበቆ ወይም ሌሎች በአካባቢው በሚገኙ ነገሮች የተሰሩ መጫወቻዎች እና ሌሎች የቅድመ ትምህርት ቁሳቁሶች የሚቀመጡበት መደርደሪያ |

## **መጫወቻዎችና ሌሎች ቅድመ መደበኛ ትምህርት ቁሳቁስ**

|  |  |  |
| --- | --- | --- |
| **የአድሜ ክልል** | **ዝቅተኛ መመዘኛዎች** |  |
| **የለጋ ቀዳምይ ልጅነት የእድሜ ክልል ያሉ ህፃናት** | 1. በቤት ውስጥ የሚሰሩ የትንሽ ልጆች መጫወቻዎች 2. ለ“አየሁሽ” መጫወቻ የሚሆን 60 ሳ.ሜ በ60 ሳ.ሜ የሚሆን ከአካባቢው የሚገኝ ጨርቅ 3. የተለያዩ ቀለማት ያላቸው ከፕላስቲክ የተሰሩ 10 ኩባያዎች፣ 10 ሳህኖች፣ 10 ጎድጔዳ ሳህኖች መለየትና መደራረብ (surting & staking) መጫወቻ 4. 10 የፕላስቲክ እና 10 ከማይዝጉ ብረት የተሰሩ ማንኪዎች 5. ሁለት በወፍራም ወረቀት ላይ ለልጆች ተብለው የታተሙ መፅሀፍት 6. አንድ የልጆች እንቆቅልሽ መጫወቻ (board puzzle) 7. ከእስፖንጅ የተሰሩ የተለያየ ቀለም ያላቸው አምስት ኳሶች 8. አንድ ባለ አስር ኩባያዎች ያሉት የsort and stack መጫወቻ |  |
| **የቅድመ መደበኛ ተማሪዎች** | በምዕራፍ 7.4 ስር፣ በአራት የቅድመ ትምህርት ቦታዎች ላይ ከዚህ በታች የተሰጡትን ጨምሮ ስለሚገቡ መጫወቻዎች እና ሌሎች የቅድመ ትምህርት ቁሳቁስ ተዘርዝረዋል::   1. ለቅድመ መደበኛ ተማሪዎች የሚመጥኑ 10 የስዕል መጽሀፎች 2. ከእድሜያቸው ጋር ተስማሚ የሆኑ 10 የስዓል መጽሐፍት 3. ማስታወስን ለማጠናከር የሚረዱ 32 ካርዶች ያሉት 1 ፓኮ 4. 32 ዶሚኖዎች ያሉት 1 ፓኮ 5. 12 ኪዩቦች ያሉት አንድ የPuzzle blocks ፓኮ 6. 20 Jigsaw puzzles ያሉት አንድ ፓኮ 7. 50 መቁጠሪያዎች እስከ ክሩ (beads and stripes) ያሉት 1 ፓኮ 8. 50 የግንባታ ብሎኬት (bullding blocks) ያሉት አንድ ፓኮ 9. 10 መቁጠሪያ ዘንጎች (bumber rods) ሉት አንድ ፓኮ 10. 10 ለአደጋ የማያጋልጡ የህፃናት መቀሶች 11. እያንዳንዳቸው ስምንት ቀለም አይነት ያላቸው 10 ፓኮ የጭቃ ከለሮች 12. እያንዳንዳቸው 50 ወረቀት ያላቸው 10 የባለቀለም ወረቀቶች ፓኮዎች 13. እያንዳንዳቸው 12 ቀለም ያላቸው 10 ፓኮ ባለቀለም እርሳሶች 14. 170 ሚ. ሊትር ያለው ማጣበቂያ 15. እያንዳንዳቸው 12 እርሳሶች ያሏቸው 10 የእርሳስ ፓኮዎች 16. እያንዳንዳቸው 20 ላጲሶች ያሏቸው 10 የላጲስ ፓኮዎች 17. እያንዳንዳቸው 20 መቅረጫዎች ያሏቸው 10 የመቅረጫ ፓኮዎች | 1. በማዕከሉ የህፃናት ክብካቤ ሰራተኞች እርዳታ ልጆቹ የሰሯቸውን ስዕሎች የያዘ በማዕከሉ የተጠረዘ የስእል መጽሀፍት 2. ያለፈባቸው ቀን መቁጠሪያዎች፣ መጽሐፍቶች፣ ጋዜጦች እንዲሁም ሌሎች የህትመት ውጤቶች |

# አባሪዎች

## **የሁለቱ አማራጭ ክብካቤ ማዕከላት ባህሪያት**

|  |  |
| --- | --- |
| **አማራጭ 1፤ በማህበረሰብ ስራ ቦታዎች የሚመሰረት ተንቀሳቃሽ ማዕከል** | **አማራጭ 2፤ በዝቅተኛ ወጪ የሚካሄዱና አማካኝ ቦታ ላይ የሚመሰረቱ ቋሚ ማዕከላት የከተማ ል/ሴ/ኔት ተጠቃሚዎች በሚገኙበት ቀጠና አማካኝ ቦታ ላይ የሚመሰረት ቋሚ ማዕከል** |
| 1. ልጆችን ከፀሀይና ቅዝቃዜ የሚከልል ድንኳን 2. በሰለጠኑ የማህበረሰብ ስራ ተሳታፊዎች ወይንም ማበረታቻ በሚሰጣቸው በጎ ፈቃደኞች የማዕከሉ ኃላፊ ሆኖ በቋሚነት ያገለግላሉ፡፡ የማህበራዊ ስራ ተሳታፊዎች ከሆኑ በፕሮጀክቱ እስከሚመረቁ ድረስ አገልግሎቱን ይቀጥላሉ፡፡ 3. የማዕከሉ የህጻናት ክብካቤ ሰራተኞች የማህበረሰብ ስራ ተሳታፊዎች ወይንም ማበረታቻ የሚሰጣቸው የአካባቢው በጎ ፈቃደኞች ናቸው፡፡ 4. በአካባቢው ከሚገኙ ቁሳቁሶች የተሰሩ የልጆች መጫዎቻዎች ያሏቸው 5. ተንከባካቢዎች በፅናት ሊከተሏቸው የሚገቡ የዕለት ተዕለት የእንቅስቃሴ ሰሌዳዎች 6. በአስፈጻሚ ጽ/ቤቶች በተለይም በጤና በትምህርት፣ በሴቶችና ህፃናት፣ በሰራተኛና ማህበራዊ ጽ/ቤት ባለሙያዎች በቋሚነት የሚደረጉ እገዛዎች 7. በቋሚ በማህበረሰብ ስራ ቦታዎች የሚተከሉ የውሃ ታንከሮች ወይንም ቤተሰቦች ለልጆቻቸው ይዘው የሚመጡ ውሃ 8. ተንቀሳቃሽ መፀዳጃ ቤት | 1. በቂ ክፍሎችና የመጫወቻ ቦታዎች ያሉት በአነስተኛ ወጪ የሚገነባ ወይንም የሚከራይ ወይንም የሚሰጥ ቋሚ ማዕከል 2. የከተማ ል/ሴ/ኔት ተጠቃሚዎች ቤተሰቦች ሁሉ ውስጥ ያሉ ህፃናት ተጠቃሚዎች ናቸው 3. የሚመራው በፌደራል የቅድመ ትምህርት መመሪያዎች ነው፡፡ 4. ለህፃናት ተስማሚ ተደርገው የተሰሩ የውሃ ቧንቧዎች አሏቸው፡፡ 5. ለህፃናት ተስማሚ ተደርገው የተሰሩ ቋሚ የመፀዳጃ ቤቶች 6. የማዕከሉ የህጻናት ክብካቤ ሰራተኞች በፅናት ሊከተሏቸው የሚገቡ የዕለት ተዕለት እንቅስቃሴ ሰሌዳ 7. አጥቢ ለሆኑ እናቶች የማህበረሰብ ስራ ተሳታፊዎች ተስማሚ የሆነ በማዕከሉ ውስጥ ወይም አቅራቢያ የሚሰጥ ቀለል ያለ የማህበረሰብ ስራ |

## **ማዕከላት ሊኖራቸው የሚችሉ ጠቀሜታዎችን እና ተግዳሮቶችን መገምገሚያ መመዘኛዎች**

ከዚህ በታች ባለው ሰንጠረዥ ውስጥ የተዘረዘሩት የህፃናት አማራጭ ማቆያ ማዕከላት ሊኖራቸው የሚችሉ ጠቀሜታዎችና ተግዳሮቶች መገምገሚያ መመዘኛዎች ናቸው፡፡ በምክር ቤቱ የሚሰየመው ግብረ ሀይል እነዚህንም ሆነ ሌሎች የሚጨምርባቸውን መመዘኛዎች ለከተማው ተጨባጭ ሁኔታ ተስማሚነት ወስኖ መምረጥ ይችላል፡፡

**አማራጭ የህፃናት ማቆያ ማዕከላትን ጠቀሜታ መመዘኛዎች**

|  |  |
| --- | --- |
| **ጠቀሜታዎች** | **ማብራሪያ** |
| 1. የአገልግሎት ሰዓት ርዝመት | * አማራጭ ‘’ለ’’ አማራጭ ‘’ሀ’’ ይልቅ ረዘም ላለ ጊዜ አገልግሎትና የቅድመ መደበኛ ትምህርት ማነቃቂያ እንቅስቃሴዎች እድል ይሰጣል፡፡ |
| 1. የህናፃትን ሁኔታ/ፍላጎት ያገናዘበ | * አማራጭ ቋሚና አማካኝ ቦታ ላይ የሚመሰረት በመሆኑ በተሻለ የህፃናት ፍላጎት የማሟላት እድል ያለው አና ህፃናትንም ወደ ማዕከሉ ለመምጣት ረዥም የእግር ጉዞ እንዳይሄዱ ያስችላል፡፡ |
| 1. ሴቶችን ሁኔታ/ፍላጎት ያገናዘበ | * አማራጭ ‘’ለ’’ ለአጥቢ እናቶች ተስማሚ የሆነ የማህበረሰብ ስራ አማራጭን ስለሚደነግግና የቀጥተኛ የኑሮ ማሻሻያ (Livelihood) ተጠቃሚ እናቶችን ልጆችም ስለሚያገለግል ለሴቶች ሁኔታ/ፍላጎት ተስማሚ ነው፡፡ |

**አማራጭ፡- የህፃናት ማቆያ ማዕከላት የሚኖራቸውን ተግዳሮቶች መገምገሚያ መመዘኛዎች**

|  |  |
| --- | --- |
| 1. የማህበረሰብ ባለቤትነት | * ማዕከሎቹ ውጤታማ እና ቀጣይነት እንዲኖራቸው ከአማራጭ ሀ ይልቅ አማራጭ ለ ጠንካራ የማህበረሰብ ባለቤትነት ሊኖር ይገባል፡፡ |
| 1. የማስተባበር ውስብስብነት | * አማራጭ ‘’ሀ’’ ከአማራጭ ‘’ለ’’ ያነሰ የባለድርሻ አካላት ተሳትፎ ይጠይቃል፡፡ |
| 1. የተጠቃሚዎች ብዛት | * አማራጭ ‘’ለ’’ በሁሉም የከ/ል/ሴ/ኔ/ፕ ተጠቃሚ ቤተሰቦች ውስጥ የሚገኙ ልጆችን ሲያካትት አማራጭ ‘’ሀ’’ ግን የማህበረሰብ ስራ ተጠቃሚዎች ቤተሰቦች ውስጥ ላሉ ልጆች ብቻ የተወሰነ ነው፡፡ |
| 1. ባጀት | * አማራጭ ‘’ለ’’ ለማዕከሉ ግንባታ/ጥገናና ቋሚ እቃዎች መግዣ የሚያስፈልግ የካፒታል በጀት ሲጠይቅ አማራጭ ‘’ሀ’’ የሚያስፈልገው ግን የመጠለያ ድንኳን ብቻ ነው፡፡ |
| 1. ስራ ማስኬጃ | * አማራጭ ‘’ለ’’ እንደ የማዕከሉ የህጻናት ክብካቤ ሰራተኞች ማበረታቻ የውሃ፣ መብራት ወዘተ የመሳሰሉ ወርሃዊ ወጪዎችን ሲጠይቅ አማራጭ ሀ የሚያስፈልገው ግን ለተንከባካቢዎች ማበረታቻ ብቻ ነው፡፡ ያውም ከማህበረሰብ ስራ ተሳታፊዎች መካከል ማዕከሉን ለማገልገል መስፈርቶቹን የሚያሟሉ ከጠፉ |

## **የማዕከላት ሰራተኞች የስራ ዝርዝር አና መምረጫ መመዘኛ**

**ሀ. የወረዳ/ቀበሌ ማዕከላት አስተባባሪ**

1. **የስራ ዝርዝር**

የወረዳ/ቀበሌ ማዕከላት አስተባባሪ ተጠሪነቱ ለወረዳው/ለቀበሌው የከተማ ልማታዊ ሴፍቲ ኔት ፕሮግራም አስተባባሪ ሆኖ አጠቃላይ ኃላፊነቱም እንደየ ማዕከላት አተገባበር መመሪያ፣ የማዕከላት ስርዓተ ትምህርት፣ የኮሚኒኬሽን እስትራቴጂ፣ የመረጃ ቋት የመሳሰሉ የማዕከላቱ መመሪያዎች በወረዳው በትክክል መተግበራቸውን ማረጋገጥ ነው፡፡

አስተባባሪው ከዚህ የሚከተሉት ዝርዝር ኃላፊነቶችና የስራዎች ድርሻ ይኖሩታል፡፡

1. በወረዳው ለሚገኙ የማዕከላት ኃላፊዎች እና የማዕከላት ሰራተኞችን የመነሻ (pre-service) ስልጠና መስጠት፣
2. ለማዕከላቱ ኃላፊዎችና የማዕከላት ሰራተኞ የስራ ላይ (in-service) ስልጠና መስጠት፣
3. ቀጣይነት ያለው ድጋፍ ክትትል ለማዕከላት ኃላፊዎችና የማዕከላት ሰራተኞ መስጠት፣
4. በወረዳ ደረጃ የሚገኙ ባለድርሻ አካላት ለማዕከላቱ ድጋፍ እንዲያደርጉ ቀጣይ የሆነ ንቅናቄን መምራት፣
5. የወረዳው/የቀበሌው አስፈጻሚ ጽ/ቤቶች በተለይም የትምህርት፣ የጤና፣ የሴቶችና ህፃናት እንዲሁም የሰራተኛና ማህበራዊ ጉዳይ ጽ/ቤቶች ለማዕከላቶች ቀጣይነት ያለውና የተቀናጀ ድጋፍ እንዲሰጡ ማስተባበር፣
6. ማዕከላት በሚገኙባቸው አካባቢዎች ሊገኝ የሚችል ድጋፍ ለመሰብሰብ እንዲችሉ መርዳት፣
7. በፊዴራል ደረጃ የተዘጋጀውን ህጻናት ተኮር አገልግሎት ሰጪ ድርጅቶች ትስስር (referral network) መመስረቻና ማስተዳደሪያ መመሪያ በወረዳው አተገባበር ማስተባበር፣
8. የወረዳው/የቀበሌው የማዕከላት መረጃ ቋትን በቋሚነት ማሻሻል (update) ማድረግ፣
9. በወረዳው የሚገኙ ማዕከላት ውጤታማነትንና አሰራር ግምገማ መምራት፡፡
10. ማዕከላቱን በወረዳው በሚገኙ የተለያዩ አካባቢዎች በመመስረቱና የተለያዩ መመሪያዎችን በመተግበሩ ሂደት የሚገኙ ትምህርቶችን በመቀመር የወረዳው/የቀበሌው የከተማ ልማ/ሴ/ኔት ምክር ቤት ለሚያደርገው ውይይት የመረጃ ግብዓት ማደራጀት፡
11. የወረዳው/የቀበሌው የቴክኒክ ኮሚቴ የሚያስፈልገውን ማናቸውንም ድጋፍ መስጠት፡፡
12. **የመምረጫ መስፈርቶች**
13. ምንም አይነት ወንጀል ታሪክ የሌለው/የሌላት
14. በሳይኮሎጂ፣ ማህበራዊ ስራ ወይም በሥነ-ትምህርት የመጀመሪያ ዲግሪ ያለው/ላት
15. የለጋ ቀዳምይ ልጅነት የእድሜ ክልል ያሉ ህፃናት (toddler) ወይም እድሜያቸዉ ለቅድመ መደበኛ ትምህርት የደረሱ ህፃናት (Pre-school) የማስተመማርና የመንከባከብ ልምድ ያለው/ያላት
16. ፕሮጀክት የማስተባበር ልምምድ
17. ማህበረሰብ ንቅናቄ የመሳተፍ፣ የመምራት ልምድ
18. በቡድን የመስራት ችሎታ

**ለ. የህፃናት ክብካቤ ማዕከል ኃላፊ**

1. **የስራ ዝርዝር**

የህፃናት ክብካቤ ማዕከል ኃላፊ ለወረዳው/ለቀበሌው የማዕከላት አስተባባሪና ለአካባቢው ማዕከላት ደጋፊ ኮሚቴ ተጠሪ ነው፡፡ የኃላፊው አጠቃላይ የስራ ድርሻ የማዕከላት አተገባበር መመሪያና የማዕከላት ስርዓተ ትምህርት በማዕከሉ ሰራተኞችና ሌሎች ሰራተኞች በትክክል መተግበሩን ማረጋገጥ ነው፡፡ ከዚህ የሚከተሉት ዝርዝር ኃላፊነቶቹ እና የስራ ድርሻዎቹ መካከል ዋነኞቹ ናቸው፡፡

1. ለማዕከሉ ሰራተኞችና ሌሎች ሰራተኞች ቀጣይነት ያለዉ ድጋፋዊ ክትትል ማድረግ
2. ማዕከላቱን ለሚያገለግሉ የተመደቡ የአስፈጻሚ ጽ/ቤቶች ባለሙያዎች እገዛ ማድረግና የክትትል ድጋፍ መስጠት፡፡ ማዕከላቱን የሚያግዙ ባለሙያዎች እንደ ትምህርት፣ ጤና፣ ሴቶችና ህፃናትና ሰራተኛ ማህበራዊ ጉዳይ የመሳሰሉት በት/ቤቶች በመመደብ ድጋፍ ይሰጣሉ፡፡
3. ህፃናቱ በተገቢው መንገድ መመዝገባቸውንና መረጃዎቻቸውም ወደ ወረዳው የከ/ል/ሴ/ኔ/ፕ ጽ/ቤት መላኩን ማረጋገጥ፡፡ በመረጃዎቹ ላይ ለውጥ ካለ በየዓመቱ ማሻሻል፣
4. በመመሪያው የተጠቀሰው ለወላጆች/አሳዳጊዎች የሚደረገው የማስተዋወቂያ ፕሮግራም በተገቢው መንገድ መደረጉን ማረጋገጥ፣
5. የማዕከሉ ቋሚም ይሁን ተንቀሳቃሽ ንብረቶችና በአጠቃላይ የማዕከሉን ምህዳር አስመልክቶ የተደነገጉ መመሪያዎች ማክበራቸውን ማረጋገጥ፣
6. ህፃናት በመመሪያው በተደነገገው የእድሜ ክልል መሰረት በቡድን መመደባቸውን ማረጋገጥ፣
7. ህፃናትን የመቀበያና የማሰናበቻ ሰዓታት ከወላጆች/አሳዳጊዎች ጋር ውጤታማ ውይይት በማድረግ መዋላቸውን ማረጋገጥ፣
8. ያልተፈቀደላቸው ጎብኚዎች ወደ ማዕከሉ እንዳይገቡ አስፈላጊው ቅደመ ጥንቃቄ እና እርምጃ መወሰዳቸውን ማረጋገጥ፣
9. ህፃናት በማዕከሉ ሳሉ ለጥቃትና እና ቸልተኝነት እንዳይጋለጡ መጠበቅ፡፡ የህፃናት ጥቃት ወይም ቸልተኝነት ጥቆማ ከደረሰም ለሚመለከታቸው የበላይ አካላት በፍጥነት ማሳወቅ፣
10. በሰነዱ የተቀመጡትን የንጽህና ምግባራት በስራ ላይ መዋላቸውን ማረጋገጥ፣
11. ነፃ እና በሚገባ የተዘጋጀ ጨዋታዎችን ጨምሮ የዕለት ተዕለት እንቅስቃሴዎች በሰሌዳ ላይ በተዘረዘረው መሰረት እየተከናወኑ መሆናቸውን ማረጋገጥ፣
12. በተቻለ መጠን የህፃናት መጫወቻዎች በአካባቢው በሚገኙና ወይም ዝቅተኛ ተመን ባላቸው ቁሳቁስ እንዲዘጋጁ ማስተባበር፡፡
13. **የመምረጫ መስፈርቶች**

የህፃናት ክብካቤ ማዕከል ኃላፊን መምረጫ መስፈርቶች ዝቅተኛ አስፈላጊ (minimum) እና ተጨማሪ (supplementary) ተብለው ይከፈላሉ፡፡ አስፈላጊ መስፈርቶች የሚባሉት እጩዎች ሊያሟሉዋቸዉ የሚገቡ ዝቅተኛ መስፈርቶች ናቸው፡፡ ቅድሚያ እነኚህን መስፈርቶች ሊያሟሉ ለሚችሉ የማህበረሰብ ስራ ተሳታፊዎች ይሰጣል፡፡

ዝቅተኛ መስፈርቶች የሚያሟሉ እጩዎች ቁጥር ከሚፈለገው በላይ ከሆነ ያሉትን እጩዎች ተጨማሪ (supplementary) መስፈርቶችን አወዳድሮ መለየት ያስፈልጋል፡፡ እያንዳንዱ ተጨማሪ (supplementary) መስፈርት ነጥብ ተተምኖለታል፡፡ በዚህም መሰረት ከፍተኛ ድምር ለተጨማሪ መስፈርቶች የሚያገኝ ተወዳዳሪ የማዕከላት ኃላፊ ሆኖ ይመረጣል ማለት ነው፡፡

**ዝቅተኛ መስፈርቶች**

|  |  |
| --- | --- |
| **መስፈርቶች** | **ማረጋገጫ መንገዶች** |
| 1. ማዕከሉ የሚገኝበት ቦታ በቅርብ ርቀት የሚኖር | በማህበረሰብ ማዕከላት አጋዥ ኮሚቴ የሚረጋገጥ |
| 1. ሕመም የሌለበት | በጤና ኤከስቴንሽን እገዛ የሚረጋገጥ |
| 1. ወንጀል ፈፅሞ የማያውቅ | በማህበረሰብ ማዕከላት አጋዥ ኮሚቴ ወይም በፖሊሰ የሚረጋገጥ |
| 1. እስከ 13 ኪሎ በቀላሉ መሸከም የሚችል | በጤና ኤከስቴንሽን እገዛ የሚረጋገጥ |
| 1. አካላዊ ጥንካሬን ቅልጥፍና የሚጠይቅ እንደ በመሬት ላይ መቀመጥ፣ መተጣጠፍ የመሰሉ እንቅስቃሴዎችን በቀላሉ ማከናወን የሚችል | በጤና ኤከስቴንሽን እገዛ የሚረጋገጥ |
| 1. ከህፃናት ጋር መጫወት፣ መዘመር፣ መወዛወዝን የመሳሰሉ ተግባራትን ማድረግ የሚያስደስተው | በማህበረሰብ ማዕከላት አጋዥ ኮሚቴ የሚረጋገጥ |
| 1. ለህፃናት ባለው ፍቅርና ርህራሄ በማህበረሰቡ የታወቀ | በማህበረሰብ ማዕከላት አጋዥ ኮሚቴ የሚረጋገጥ |
| 1. ቢያንስ የ10ኛ ክፍልን ያጠናቀቀ | በከ/ል/ሴ/ኔ/ፕ የሚሰጥ የጽሁፍ ፈተና |
| 1. ቡድኖችን የማደራጀትና የመምራት ልምድ ያለው | በማህበረሰብ ማዕከላት አጋዥ ኮሚቴ የሚረጋገጥ |
| 1. በሚገባ መናገርና በጥሞና ማዳመጥን ጨምሮ ከሰው ጋር የመግባባት ችሎታ ያለው | በማህበረሰብ ማዕከላት አጋዥ ኮሚቴ የሚረጋገጥ |

**ተጨማሪ መስፈርቶች**

|  |  |  |
| --- | --- | --- |
| **መስፈርቶች** | **ማረጋገጫ መንገድ** | **ከፍተኛ ነጥብ** |
| 1. እድሜው ከ18 ዓመት በላይ የሆነ | የወረዳው/የቀበሌው ወሳኝ ኩነት ማረጋገጫ | 5 |
| 1. የበጎ ፈቃድ ተሳትፎ ልምድ ያለው | የድጋፍ ደብዳቤ | 6 |
| 1. ሪፖርት የመፃፍና የፕሮጀክት ሪፖርት ፎርሞችን የመሙላት ልምድ ያለው | የድጋፍ ደብዳቤ | 5 |
| 1. በቀዳማይ ልጅነት (early childhood) ክብካቤ ላይ ወይንም ተዛማጅ በሆነ ጉዳይ ስልጠና ያለው | የድጋፍ ደብዳቤ ወይም የምስክር ወረቀት | 10 |
| 1. በማህበረሰብ ውስጥም ሆነ በህፃናት ማቆያ ስፍራ ብዙ ቁጥር ባላቸው ልጆች እንክብካቤና ክትትል የማድረግ ልምድ ያለው |  | 10 |
| 1. በመጀመሪያ ደረጃ የህክምና እርዳታ የሰለጠነ |  | 7 |
| የዝቅተኛ መስፈርቶች ድምር ነጥብ | | 45 |

**ሐ. የህፃናት ክብካቤ ማዕከል ስራተኛ**

1. **የስራ ዝርዝር**

የህፃናት ክብካቤ ማዕከል ስራተኛ ለማዕከሉ ኃላፊ ተጠሪ ነው፡፡ የሰራተኛው አጠቃላይ ኃላፊነት ከዚህ የሚከተሉትን ጨምሮ የማዕከላት አተገባበር መመሪያና የማዕከላት ስርዓተ ሌሎች መመሪያዎችን መተግበር ነው፡፡

1. ህፃናትን በተገቢው መንገድ መመዝገብና መረጃዎቹ ላይ ለውጥ ካለ በየዓመቱ ማሻሻል፣
2. በመመሪያው የተጠቀሰው ለወላጆች/አሳዳጊዎች የሚደረገው የማስተዋወቂያ ፕሮግራም በተገቢው መንገድ ማድረግ፣
3. ህፃናት በመመሪያው በተደነገገው የእድሜ ክልል መሰረት በቡድን መመደብ፣
4. ህፃናትን መቀበያና ማሰናበቻ ሰዓታት ከወላጆች/አሳዳጊዎች ጋር ውጤታማ ውይይት ማድረግ፣
5. ህፃናት በማዕከሉ ሳሉ ለጥቃትና እና ቸልታ እንዳይጋለጡ መጠበቅ፡፡ የህፃናት ጥቃት ወይም ቸልታt ጥቆማ ከደረሰም ለሚመለከታቸው የበላይ አካላት በፍጥነት ማሳወቅ፣
6. ምግብ ሲያዘባጁና ልጆችን ሲመግቡ ተገቢውን ንጽህና መጠበቅ፣
7. በመመሪያው የተደነገጉ የፅዳትና ንጽህና መመሪያዎችን በሚገባ መከተል፣
8. የዕለት እንቅስቃሴዎችንን በሰሌዳ ላይ በተዘረዘረው መሰረት እየተከናወኑ መሆናቸውን ማረጋገጥ፣
9. **የመምረጫ መስፈርቶች**

የህፃናት ክብካቤ ማዕከል ስራተኛ መምረጫ መስፈርቶች የዝቅተኛ መስፈርቶች እና ተጨማሪ መስፈርቶች ተብለው ይከፈላሉ፡፡ የዝቅተኛ መስፈርቶች የሚባሉት እጩዎች ሊያሟሉ የሚገቡ መሰረታዊ መስፈርቶች ናቸው፡፡ ቅድሚያ እነኚህን መስፈርቶች ሊያሟሉ ለሚችሉ የማህበረሰብ ስራ ተሳታፊዎች ይሰጣል፡፡

ዝቅተኛ መስፈርቶች የሚያሟሉ እጩዎች ቁጥር ከሚፈለገው በላይ ከሆነ ያሉትን እጩዎች በተጨማሪ መስፈርቶችን አወዳድሮ መለየት ያስፈልጋል፡፡ እያንዳንዱ ተጨማሪ መስፈርት ነጥብ ተተምኖለታል፡፡ በዚህም መሰረት ከፍተኛ ድምር በተጨማሪ መስፈርቶች የሚያገኝ ተወዳዳሪ የማዕከላት ኃላፊ ሆኖ ይመረጣል ማለት ነው፡፡

**ዝቅተኛ መስፈርቶች**

|  |  |
| --- | --- |
| **መስፈርቶች** | **ማረጋገጫ መንገዶች** |
| 1. ማዕከሉ የሚገኝበት ቦታ በቅርብ ርቀት የሚኖር | በማህበረሰብ ማዕከላት አጋዥ ኮሚቴ የሚረጋገጥ |
| 1. ሕመም የሌለበት | በጤና ኤከስቴንሽን እገዛ የሚረጋገጥ |
| 1. ወንጀል ፈፅሞ የማያውቅ | በማህበረሰብ ማዕከላት አጋዥ ኮሚቴ ወይም በፖሊሰ የሚረጋገጥ |
| 1. እስከ 13 ኪሎ በቀላሉ መሸከም የሚችል | በጤና ኤክስቴንሽን እገዛ የሚረጋገጥ |
| 1. አካላዊ ጥንካሬን ቅልጥፍና የሚጠይቅ እንደ በመሬት ላይ መቀመጥ፣ መተጣጠፍ የመሰሉ እንቅስቃሴዎችን በቀላሉ ማከናወን የሚችል | በጤና ኤክስቴንሽን እገዛ የሚረጋገጥ |
| 1. ከህፃናት ጋር መጫወት፣ መዘመር፣ መወዛወዝን የመሳሰሉ ተግባራትን ማድረግ የሚያስደስተው | በማህበረሰብ ማዕከላት አጋዥ ኮሚቴ የሚረጋገጥ |
| 1. ለህፃናት ባለው ፍቅርና ርህራሄ በበጎ ስራዉ በማህበረሰቡ የታወቀ | በማህበረሰብ ማዕከላት አጋዥ ኮሚቴ የሚረጋገጥ |
| 1. መጻፍና ማንበብ የሚችል | በከ/ል/ሴ/ኔ/ፕ የሚሰጥ የጽሁፍ ፈተና |

**ተጨማሪ መስፈርቶች**

|  |  |  |
| --- | --- | --- |
| **መስፈርቶች** | **ማረጋገጫ መንገድ** | **ከፍተኛ ነጥብ** |
| 1. እድሜው ከ18ዓመት በላይ የሆነ | የወረዳው/የቀበሌው ወሳኝ ኩነት ማረጋገጫ | 5 |
| 1. በሚገባ መናገር እና በጥሞና ማዳመጥን ጨምሮ ከሰው ጋር የመግባባት ችሎታ ያለው | በማህበረሰብ ማዕከላት አጋዥ ኮሚቴ የሚረጋገጥ | 6 |
| 1. ቡድኖችን የማደራጀትና የመምራት ልምድ ያለው | በማህበረሰብ ማዕከላት አጋዥ ኮሚቴ የሚረጋገጥ | 6 |
| 1. የበጎ ፈቃድ ተሳትፎ ልምድ ያለው | የድጋፍ ደብዳቤ | 6 |
| 1. ሪፖርት የመፃፍና የፕሮጀክት ሪፖርት ፎርሞችን የመሙላት ልምድ ያለው | የድጋፍ ደብዳቤ | 5 |
| 1. በቀዳማይ ልጅነት ክብካቤ ላይ ወይንም ተዛማጅ በሆነ ጉዳይ ስልጠና ያለው | የድጋፍ ደብዳቤ ወይም የምስክር ወረቀት | 10 |
| 1. በማህበረሰብ ውስጥም ሆነ በህፃናት ማቆያ ስፍራ ብዙ ቁጥር ባላቸው ልጆች እንክብካቤና ክትትል የማድረግ ልምድ ያለው |  | 10 |
| 1. በመጀመሪያ ደረጃ የህክምና እርዳታ የሰለጠነ |  | 7 |
| የዝቅተኛ መስፈርቶች ድምር ነጥብ | | 45 |

**መ. የህፃናት ክብካቤ ማዕከል የጥበቃ ሰራተኛ**

1. **የስራ ዝርዝር**

የማዕከሉ የጥበቃ ሰራተኛ ለየማዕከሉ ኃላፊ ተጠሪ ሆኖ አጠቃላይ ኃላፊነቱ በማዕከሉ የሚገኙ ህፃናት ደህንነትና ጥበቃ ማረጋገጥ ነው፡፡ የጥበቃ ሰራተኛው ዋነኛ የስራ ድርሻ ይሚከተሉት ይሆናሉ

1. ያልተፈቀደላቸው ሰዎች ወደማዕከሉ እንዳይገቡ ማገድ፣
2. ህፃናቱን የሚተናኮሱ እንደ ውሻ፣ድመት የመሳሰሉ እንስሳት ወደ ማዕከሉ እንዳይገቡ መጠበቅ፣
3. ህጻናት ከማዕከሉ ግቢ/ ክልል ውጭ እንዳይሄዱ መጠበቅ፣
4. የድንገተኛ ሁኔታ ቢፈጠር፣ ህጻናትና ሌሎች በማዕከሉ የሚገኙ ሰዎቸ ማዕከሉን እንዲለቁ መርዳት፣
5. በማዕከሉ ኃላፊ የሚጠየቀውን ሌሎች እገዛዎች መስጠት፡፡
6. **የመምረጫ መስፈርቶች**
7. ማዕከሉ ከሚገኝበት ቦታ በቅርብ ርቀት የሚኖር
8. ፆታ ወንድ
9. ምንም አይነት የወንጀል ታሪክ የሌለው
10. ምንም አይነት ተጔዳኝ በሽታ የሌለው
11. ማንበብና መፃፍ የሚችል
12. ጉልበት የሚጠይቁ ስራዎችን የማከናወን አካላዊ ብቃት ያለው
13. ለህፃናት ባለው ርህራሄና ፍቅር በማህበረሰቡ የሚታወቅ እና በበጎ ስራዉ ባካባቢዉ የተመሰከረለት

**ሠ. የህፃናት ክብካቤ ማዕከል የፅዳት ሰራተኛ**

1. **የስራ ዝርዝር**

የማዕከሉ የፅዳት ሰራተኛ ለተንከባካቢዎች መሪ ተጠሪ ሆኖ/ሆና አጠቃላይ ኃላፊነቱም የማዕከሉን ንፅህና መጠበቅ ይሆናል፡፡ በተለይም ህፃናት ወደ ማዕከሉ ከመምጣታቸው በፊት የማዕከሉን ክፍሎችና ሜዳ ላይ መጫወቻዎች፣ የመጫወቻና የመማሪያ መሳሪያዎች ማፅዳት ይጠበቅበታል/ይጠበቅባታል፡፡ ህፃናት በማዕከሉ ከገቡ በኋላ ሊከሰቱ የሚችሉ ፍሳሾችንና ቆሻሻዎችን ወዲያው ማጽዳት ኃላፊነት ይኖርበታል/ይጠበቅባታል፡፡ በአጠቃላይ የማዕከሉን ንፅህና የተንከባካቢዎች መሪና ኃላፊነት ያለበት የማህበረሰብ ጤና ኤክስቴንሽን ሰራተኛ በሚሰጠው መመሪያ መሰረት መጠበቅ ይኖርበታል/ባታል፡፡

1. **የመምረጫ መስፈርቶች**
2. ማዕከሉ ከሚገኝበት ቦታ በቅርብ ርቀት የሚኖር
3. በንፅህናው በማህበረሰቡ የታወቀ
4. ምንም አይነት የወንጀል ታሪክ የሌለው
5. ምንም አይነት ተጔዳኝ በሽታ የሌለው
6. ማንበብና መፃፍ የሚችል
7. ጉልበት የሚጠይቁ ስራዎችን የማከናወን አካላዊ ብቃት ያለው
8. ለህፃናት ባለው ርህራሄና ፍቅር እና በበጎ ስራዉ በማህበረሰቡ የሚታወቅ